KALĖJIMŲ DEPARTAMENTO

PRIE LIETUVOS RESPUBLIKOS TEISINGUMO MINISTERIJOS

DIREKTORIUS

ĮSAKYMAS

DĖL KALĖJIMŲ DEPARTAMENTO PRIE LIETUVOS RESPUBLIKOS TEISINGUMO MINISTERIJOS IR JAM PAVALDŽIŲ ĮSTAIGŲ GINKLUOTĖS APYVARTOS TVARKOS APRAŠO PATVIRTINIMO

2014 m. birželio 26 d. Nr. V-261

Vilnius

Vadovaudamasis Lietuvos Respublikos ginklų ir šaudmenų kontrolės įstatymo 9 straipsnio 1 dalimi ir Tarnybos Kalėjimų departamente prie Lietuvos Respublikos teisingumo ministerijos statuto 55 straipsnio 2 dalimi:

1. T v i r t i n u Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašą (pridedama).

2. P r i p a ž į s t u netekusiu galios Kalėjimų departamento prie Lietuvos Respublikos teisingumo ministerijos direktoriaus 2003 m. birželio 30 d. įsakymą Nr. 4/07RN-6RN „Dėl Šaunamųjų ginklų, šaudmenų ir specialiųjų priemonių saugojimo, išdavimo, apskaitos, skirstymo į kategorijas bei normų nustatymo Kalėjimų departamente prie Teisingumo ministerijos ir jam pavaldžiose įstaigose tvarkos patvirtinimo“.

3. N u s t a t a u, kad Kalėjimų departamente prie Lietuvos Respublikos teisingumo ministerijos ir jam pavaldžiose įstaigose tarnyboje naudojamos ir pildomos dokumentacijos formos iki 2015 m. sausio 1 d. turi būti pakeistos pagal šio aprašo prieduose pateiktas dokumentų formas.

4. P a v e d u Kalėjimų departamento prie Lietuvos Respublikos teisingumo ministerijos Bendrajam skyriui šį įsakymą nustatyta tvarka paskelbti Teisės aktų registre.

Direktorius	Artūras Norkevičius

PATVIRTINTA

Kalėjimų departamento prie Lietuvos Respublikos teisingumo ministerijos direktoriaus 2014 m. birželio 26 d. įsakymu Nr. V-261

KALĖJIMŲ DEPARTAMENTO

PRIE LIETUVOS RESPUBLIKOS TEISINGUMO MINISTERIJOS IR JAM PAVALDŽIŲ ĮSTAIGŲ GINKLUOTĖS APYVARTOS TVARKOS

APRAŠAS

I. BENDROSIOS NUOSTATOS

1. Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos aprašas (toliau – aprašas) reglamentuoja šaunamųjų ginklų (automatinių, pusiau automatinių, pertaisomų, vienašūvių, trumpųjų, ilgųjų, dujinių pistoletų (revolverių), signalinių, templinių, pneumatinių), pagrindinių šaunamojo ginklo dalių, šaudmenų, nešaunamųjų ginklų, mokomųjų ginklų ir ginklų priedėlių (duslintuvų, lazerinių, optinių ir naktinių taikiklių), asmens saugos priemonių (išskyrus dujokaukes, specialiuosius rūbus), dujinių ginklų ar jų užtaisų (šaudmenų), antrankių, tramdomųjų marškinių ar kitų surišimo priemonių, lazdų naudojimą, apyvartą, aprūpinimą jais ir kontrolę Kalėjimų departamente prie Lietuvos Respublikos teisingumo ministerijos (toliau – Kalėjimų departamentas) ir jam pavaldžiose šiose įstaigose:

1.1. areštinėse;

1.2. pataisos namuose;

1.3. nepilnamečių pataisos namuose;

1.4. kalėjimuose;

1.5. atvirosiose kolonijose;

1.6. laisvės atėmimo vietų ligoninėse;

1.7. tardymo izoliatoriuose;

1.8. nepilnamečių tardymo izoliatoriuose;

1.9. mokymo centre.

2. Šis aprašas parengtos vadovaujantis Lietuvos Respublikos bausmių vykdymo kodeksu, Lietuvos Respublikos valstybės ir tarnybos paslapčių įstatymu, Lietuvos Respublikos ginklų ir šaudmenų kontrolės įstatymu, Tarnybos Kalėjimų departamente prie Lietuvos Respublikos teisingumo ministerijos statutu, Ginklų registro nuostatais, patvirtintais Lietuvos Respublikos Vyriausybės 2011 m. gruodžio 14 d. nutarimu Nr. 1457 „Dėl valstybinio ginklų registro reorganizavimo į ginklų registrą ir Ginklų registro nuostatų patvirtinimo“ ir kitais teisės aktais.

3. Šio aprašo pagrindinės sąvokos:

3.1. Aprūpinimas ginkluote – ginkluotės įsigijimas pagal nustatytus ginkluotės kiekius.

3.2. Ginklinė – įrengta specialioji patalpa, kurioje laikoma ir saugoma ginkluotė.

3.3. Ginkluotė – žinybinė ginkluotė; Kalėjimų departamento ir jam pavaldžių įstaigų pareigūnų tarnyboje naudojami šaunamieji ginklai (automatiniai, pusiau automatiniai, pertaisomi, vienašūviai, trumpieji, ilgieji, dujiniai pistoletai (revolveriai), signaliniai, templiniai, pniaumatiniai), pagrindinės šaunamųjų ginklų dalys, šaudmenys (koviniai, dujiniai, dūminiai ir kt.), mokomieji ginklai, šaunamųjų ginklų priedėliai (duslintuvai, lazeriniai, optiniai ir naktiniai taikikliai), asmens saugos priemonės (išskyrus dujokaukes, specialiuosius rūbus), dujiniai ginklai ar jų užtaisai (šaudmenys), lazdos, antrankiai, tramdomieji marškiniai ar kitos surišimo priemonės, skirtos Kalėjimų departamento ir jam pavaldžių įstaigų funkcijoms, užduotims ir pareigoms vykdyti.

3.4. Ginkluotės apyvarta – ginkluotės įsigijimas, perdavimas, gabenimas, žinybinės ginkluotės apskaitos ar įstaigos ginkluotės apskaitos dokumentų tvarkymas (ginkluotės apskaita), saugojimas, laikymas, išdavimas, pridavimas, nešiojimas, naudojimas, paėmimas, nurašymas, ginkluotės taisymas ir kiti Lietuvos Respublikos ginklų ir šaudmenų kontrolės įstatymo ir šio aprašo reglamentuojami veiksmai.

3.5. Ginkluotės apyvartos kontrolė – ginkluotės apyvartos procedūrų vykdymo patikrinimas.

3.6. Įstaigos ginkluotės apskaita – Kalėjimų departamentui pavaldžioje įstaigoje esančios ginkluotės apskaita, kuri vykdoma pildant žurnalus, nurodant faktinius ginkluotės duomenis.

3.7. Specialiosios priemonės:

3.7.1. Asmens saugos priemonės – rūbai, galvos apdangalai, kūno apsaugos, šalmai, skydai, liemenės, skirtos apsaugoti pareigūno sveikatą ir gyvybę.

3.7.2. Aktyviosios ginties priemonės – dujiniai ginklai, kenksmingos dirginančios medžiagos, dujiniai ar dūminiai užtaisai, lazdos.

3.7.3. Tramdomosios priemonės – atrankiai, tramdomieji marškiniai ar kitos surišimo priemonės.

3.8. Žinybinės ginkluotės duomenynas – Kalėjimų departamente ir jam pavaldžiose įstaigose esančios ginkluotės faktinių duomenų bendrasis susistemintas rinkinys.

4. Kitos su ginkluote ar jos apyvarta susijusios sąvokos, ginklų, jų priedėlių ir šaudmenų klasifikavimas suprantamas taip, kaip apibrėžta Lietuvos Respublikos ginklų ir šaudmenų kontrolės įstatyme, Lietuvos Respublikos bausmių vykdymo kodekse.

5. Už šio aprašo įgyvendinimą ir vykdymo kontrolę atsakingi Kalėjimų departamento ir jam pavaldžių įstaigų direktoriai ir jų įgalioti administracijos padalinių viršininkai.

6. Buhalterinę ginkluotės apskaitą tvarko Kalėjimų departamento ir jam pavaldžių įstaigų už buhalterinę turto apskaitą atsakingi administracijos padaliniai, vadovaudamiesi Lietuvos Respublikos teisės aktų nustatyta tvarka ir šiuo aprašu.

7. Už žinybinės ginkluotės apyvartą ir kontrolę pagal pareigines funkcijas atsako Kalėjimų departamento pareigūnas (-ai) arba Kalėjimų departamento direktoriaus įsakymu paskirtas pareigūnas (-ai) (toliau – už žinybinės ginkluotės apyvartą atsakingas pareigūnas (ginklininkas).

8. Kalėjimų departamento direktorius įsakymu gali paskirti ir kitus administracijos padalinio, vykdančio apsaugos ir priežiūros Kalėjimų departamentui pavaldžiose įstaigose kontrolės funkciją, pareigūnus atsakingais už žinybinės ginkluotės apyvartą ir kontrolę.

9. Už Kalėjimų departamentui pavaldžios įstaigos ginkluotės apyvartą ir kontrolę pagal pareigines funkcijas atsako Kalėjimų departamentui pavaldžios įstaigos pareigūnas arba Kalėjimų departamentui pavaldžios įstaigos direktoriaus įsakymu paskirtas atsakingas (-i) pareigūnas (-ai) (ginklininkas (-ai).

10. Už Kalėjimų departamento Mokymo centro (toliau – Mokymo centras) ginkluotės apyvartą ir kontrolę atsako Mokymo centro direktoriaus įsakymu paskirtas atsakingas (-i) darbuotojas (-ai) (ginklininkas (-ai).

11. Už žinybinės ginkluotės apyvartą atsakingas Kalėjimų departamento pareigūnas (ginklininkas) tvarko Žinybinės ginkluotės duomenyną, o Kalėjimų departamentui pavaldžių įstaigų atsakingi pareigūnai (ginklininkai) – tvarko Įstaigų ginkluotės duomenyną.

12. Kalėjimų departamento ir jam pavaldžių įstaigų pareigūnai (ginklininkai), pagal kompetenciją tvarko ginkluotės apskaitą, organizuoja jos priėmimą, saugojimą, perdavimą, taisymą, nurašymą ar kitokią ginkluotės apyvartą, vadovaudamiesi Lietuvos Respublikos įstatymais, šiuo aprašu ir kitais teisės aktais.

II. GINKLUOTĖS APSKAITOS DOKUMENTAI

13. Ginkluotės apskaitos dokumentai yra:

13.1. Žinybinės ginkluotės duomenynas (kaupiami elektroninėje duomenų bazėje ar kitoje elektroninėje apskaitos programoje detalūs duomenys ar susistemintas jų rinkinys; žymima slaptumo žyma „Riboto naudojimo“) – tai Kalėjimų departamente ir jam pavaldžiose įstaigose esančios ginkluotės faktinių duomenų (ginklo pavadinimas, ginklo tipas, ginklo rūšis, ginklo modelis, ginklo numeris, ginklo šaudmens tipas, ginklo klasė (techninė būklė), ginklo gamintojas, ginklo pagaminimo metai, jeigu numeruoti – ginklo vamzdžio (-ių) numeris (-iai), ginklo vamzdžio (-ių) įdėklo (-ų) numeris (-iai), ginklo spynos (užrakto) numeris (jeigu spyna (užraktas) numeruota), ginklo paskirtis, ginklo išbandymo data, ginklo pertaisymo tipas, ginklo praradimo data ir būdas (jeigu ginklas prarastas), ginklo sunaikinimo data (jeigu ginklas sunaikintas), ginklo įregistravimo Žinybiniame ginkluotės duomenyne ir išregistravimo datos, duomenų keitimo datos, jeigu šie duomenys žinomi (toliau – detalūs duomenys) susisteminti duomenys, tvarkomi elektroninėje duomenų bazėje ar kitoje elektroninėje apskaitos programoje ir saugomi elektroninėje laikmenoje arba kompiuteryje.

Žinybinės ginkluotės duomenyną tvarko ir naudoja tik už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas.

13.2. Ginkluotės apskaitos ir skyrimo žurnalas (1 priedas; užpildytas žurnalas žymimas slaptumo žyma „Riboto naudojimo“) – tai Kalėjimų departamentui pavaldžioms įstaigoms priklausančios ginkluotės apskaitos duomenys. Baigus pildyti, žurnalas saugomas 25 metus.

Žurnalą pildo Kalėjimų departamentui pavaldžios įstaigos už ginkluotę atsakingas administracijos padalinys arba pareigūnas (ginklininkas). Ginkluotės apskaitos ir skyrimo žurnalą ar atskiras jo dalis, esant poreikiui, taip pat gali pildyti už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas.

Žurnalo I dalis yra skirta numerinei apskaitai pagal šaunamųjų ginklų, jų pagrindinių dalių ir priedėlių detaliuosius duomenis (Įstaigos ginkluotės apskaita), II dalis – ginklų priedų, atsarginių ginklų pagrindinių dalių (be numerių), asmens saugos (išskyrus dujokaukes), specialiųjų priemonių ir kitos ginkluotės apskaitai (Įstaigos ginkluotės apskaita), III dalis – šaudmenų apskaitai (Įstaigos ginkluotės apskaita), įstaigoje esamo faktinio šaudmenų kiekio duomenys (faktiniai šaudmenų duomenys turi būti įrašyti paskutiniame atitinkamo šaudmens tipo įraše), IV dalis – duomenims apie kovinių pistoletų priskyrimą pareigūnams (apskaita pagal ginklų numerius), V dalis – duomenims apie kovinių automatinių ilgųjų ir lygiavamzdžių šautuvų priskyrimą pareigūnams (apskaita pagal ginklų numerius).

Šis žurnalas gali būti nepildomas, jeigu Kalėjimų departamentui pavaldžioje įstaigoje naudojamasi specialia kompiuterine ginkluotės apskaitos programa.

13.3. Ginkluotės išdavimo tarnybai ir priėmimo apskaitos žurnalas (2 priedas). Šiame žurnale apskaitomi Kalėjimų departamentui pavaldžių įstaigų tarnyboje naudojamos ir esamos rezerve ginkluotės duomenys.

Žurnalą pildo Kalėjimų departamentui pavaldžių įstaigų direktorių budintieji padėjėjai arba jų pavaduotojai, arba sargybų viršininkai, arba atitinkami pareigūnai, atsakingi už įstaigos ginkluotės apyvartą (ginklininkai). Ginkluotės išdavimo tarnybai ir priėmimo apskaitos žurnalą ar atskiras jo dalis taip pat gali pildyti už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas.

Šio žurnalo I dalis yra skirta šaunamųjų ir kitų ginklų, jų priedų ir šaudmenų išdavimo pareigūnams naudotis tarnyboje ar mokymuose ir grąžinimo į ginklinę saugoti apskaitai, II dalis – šaunamųjų ir kitų ginklų, jų priedų, priedėlių ir šaudmenų, išdavimo nuolat laikyti ir nešiotis bei grąžinimo į ginklinę saugoti apskaitai, III dalis – ginkluotės būklės patikrinimo išvadoms, taip pat į šią dalį įstaigos direktoriaus budintysis padėjėjas arba jo pavaduotojas, arba sargybos viršininkas surašo informaciją, esant tarnybinio šaunamojo ginklo panaudojimo atvejui, detaliai aprašydamas aplinkybes ir pasekmes.

13.4. Ginklinės apsaugos priėmimo ir perdavimo žurnalas (3 priedas).

Žurnalas pildomas įstaigos direktoriaus budinčiojo padėjėjo, arba jo pavaduotojo, arba sargybos viršininko, arba kito įstaigos vadovo paskirto atsakingo pareigūno, keičiantis pamainoms, perimant budėjimą ir ginklinės apsaugą su joje esančia ginkluote. Atskirais atvejais pildomas atsakingam pareigūnui atidarant, apžiūrint ar tikrinant patalpą ar ginklinę, kurioje saugiai laikoma ginkluotė.

13.5. Specialiųjų ar kitų priemonių išdavimo ir priėmimo tarnybai apskaitos žurnalas (4 priedas).

Žurnalas pildomas Kalėjimų departamentui pavaldžių įstaigų direktorių budinčiųjų padėjėjų arba jų pavaduotojų. arba sargybų viršininkų, arba budinčiųjų pamainų vyresniųjų, arba atitinkamų pareigūnų, atsakingų už įstaigos ginkluotės apyvartą (ginklininkų), arba kitų asmenų, kurie yra materialiai atsakingi už išduodamas specialiąsias ar kitas priemones.

Šį žurnalą taip pat tarnyboje gali naudoti ir pildyti Kalėjimų departamento atitinkami administracijos padaliniai ar pareigūnai.

13.6. Nuolat laikyti ir nešiotis išduotų leidimų, ginklo kortelių registras (5 priedas).

Šį registrą pildo už žinybinės ginkluotės apyvartą atsakingas Kalėjimų departamento pareigūnas (ginklininkas) arba jo tiesioginis vadovas.

13.7. Ginklo kortelė (6 priedas):

13.7.1. išduodama pareigūnams, tarnyboje naudojantiems šaunamuosius ginklus, ir pareigūnams, turintiems leidimus nuolat laikyti ir nešiotis pistoletą su šaudmenimis;

13.7.2. Kalėjimų departamento direktoriui ir kitiems Kalėjimų departamento pareigūnams, kuriems įsakymu priskirti šaunamieji ginklai, išduodama už žinybinės ginkluotės apyvartą atsakingo Kalėjimų departamento pareigūno (ginklininko) ar jo tiesioginio vadovo;

13.7.3. Kalėjimų departamentui pavaldžių įstaigų direktoriams ir kitiems pareigūnams, kuriems įsakymu priskirti šaunamieji ginklai, išduodama atitinkamai įstaigų pareigūnų (ginklininkų);

13.7.4. pagrindas įstaigos direktoriaus budinčiajam padėjėjui arba jo pavaduotojui, arba sargybos viršininkui, be atskiro direktoriaus leidimo, tarnybaivienai parai išduoti šaunamąjį ginklą ir šaudmenis Kalėjimų departamentui pavaldžios įstaigos pareigūnui, šį faktą pažymint Ginkluotės išdavimo tarnybai ir priėmimo apskaitos žurnale;

13.7.5. pagrindas direktoriaus budinčiajam padėjėjui arba už žinybinės ginkluotės apyvartą atsakingam Kalėjimų departamento pareigūnui (ginklininkui) ar jo tiesioginiam vadovui išduoti pistoletus ir šaudmenis Kalėjimų departamento pareigūnams;

13.7.6. su 5 mm pločio raudonos spalvos juosta, nubrėžta nuo viršutinio dešiniojo kortelės kampo iki apatinio kairiojo kortelės kampo, išduodama pareigūnams, kuriems leista nuolat laikyti ir nešiotis pistoletą (jo priedus ir šaudmenis). Ši kortelė išduodama už žinybinės ginkluotės apyvartą atsakingo Kalėjimų departamento pareigūno (ginklininko) ar jo tiesioginio vadovo.

13.8. Leidimas nuolat laikyti ir nešiotis pistoletą su šaudmenimis (7 priedas); leidimas suteikia teisę panaudoti pistoletą teisės aktų nustatyta tvarka.

Leidimą Kalėjimų departamento direktoriui ir kitiems pareigūnams bei Kalėjimų departamentui pavaldžių įstaigų direktoriams išduoda už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas, o Kalėjimų departamentui pavaldžių įstaigų pareigūnams – atitinkamai už įstaigos ginkluotės apyvartą atsakingas pareigūnas (ginklininkas), remdamiesi Kalėjimų departamento direktoriaus įsakymu patvirtintu pareigūnų sąrašu arba Kalėjimų departamentui pavaldžios įstaigos direktoriaus įsakymu patvirtintu jam pavaldžių pareigūnų sąrašu, suderintu su Kalėjimų departamentu.

13.9. Ginkluotės apskaitos žiniaraštis (8 priedas; užpildytas žiniaraštis žymimas slaptumo žyma „Riboto naudojimo“).

Žiniaraštį pildo Kalėjimų departamentui pavaldžių įstaigų už ginkluotės apyvartą atsakingi pareigūnai ir kas ketvirtį, per 15 dienų nuo ataskaitinio laikotarpio pabaigos, žiniaraščio antrąjį egzempliorių kartu su lydraščiu (aiškinamuoju raštu) pateikia Kalėjimų departamento padaliniui, atsakingam už apsaugą ir priežiūrą.

13.10. Šaudmenų sunaudojimo žiniaraštis (9 priedas):

13.10.1. Žiniaraštį rengia Kalėjimų departamento ar jam pavaldžių įstaigų už šaudymo pratybas arba už ginkluotės apyvartą atsakingi pareigūnai (ginklininkai) ar kiti paskirti pareigūnai (darbuotojai). Žiniaraščiai saugomi už šią veiklą atsakingų administracijos padalinių dokumentų bylose pagal dokumentacijos planą;

13.10.2. Žiniaraštyje apskaitomi šaudmenys, sunaudoti iš Kalėjimų departamento ar jam pavaldžios įstaigos ginkluotės (šaudmenų) rezervo šaudybos (pratybų ar įskaitų laikymo) metu.

13.11. Šaudmenų apyvartos ataskaita (10 priedas).

Ataskaitą rengia Kalėjimų departamentui pavaldžių įstaigų už ginkluotės apyvartą atsakingi pareigūnai (ginklininkai) ir kas ketvirtį, papildę duomenis, per 15 dienų nuo ataskaitinio laikotarpio pabaigos šios ataskaitos antrąjį egzempliorių su lydraščiu (aiškinamuoju raštu) pateikia Kalėjimų departamento padaliniui, atsakingam už apsaugą ir priežiūrą. Ataskaitos skiltyje „Pastabos“ pateikiama informacija apie šaudymo pratybų ar kontrolinių normatyvų laikymo datą, vietą ir laiką, pareigūnų dalyvavimą ir pan..

13.12. Ginkluotės trūkumo ataskaita (11 priedas; užpildyta ataskaita žymima slaptumo žyma „Riboto naudojimo“).

Ataskaita rengiama tik nustačius ginkluotės trūkumą. Kalėjimų departamentui pavaldžių įstaigų už ginkluotės apyvartą atsakingi pareigūnai (ginklininkai), parengę ataskaitą, per 15 dienų nuo tarnybinio tyrimo dėl ginkluotės praradimo atlikimo datos ataskaitos antrąjį egzempliorių su lydraščiu (aiškinamuoju raštu) pateikia Kalėjimų departamento padaliniui, atsakingam už apsaugą ir priežiūrą.

13.13. Ginkluotės, radijo ryšio ar kitų priemonių įsigijimo planas (12 priedas, užpildžius detaliuosius šaunamųjų ginklų ar šaudmenų duomenis, planas žymimas slaptumo žyma „Riboto naudojimo“):

13.13.1. Ginkluotės, radijo ryšio ar kitų priemonių įsigijimo plane Kalėjimų departamentui pavaldžių įstaigų direktoriai pateikia duomenis apie planuojamą ateinančiais metais įsigyti ginkluotę, radijo ryšio ar kitas priemones ir tam tikslui numatomas reikalingas lėšas.

13.13.2. Kalėjimų departamento ir jam pavaldžių įstaigų bendrą Ginkluotės, radijo ryšio ar kitų priemonių įsigijimo planą kiekvienais metais gali rengti už žinybinės ginkluotės apyvartą atsakingo administracijos padalinio pareigūnai.

13.14. Šaudmenų sunaudojimo suvestinė (13 priedas).

Suvestinę rengia Kalėjimų departamento ir jam pavaldžių įstaigų už ginkluotės apyvartą atsakingi pareigūnai (ginklininkai) ir tik tuo atveju, jeigu buvo sunaudoti šaudmenys. Parengus suvestinę, per 15 dienų nuo suvestinės pasirašymo ir užregistravimo datos, suvestinės antrasis egzempliorius kartu su lydraščiu (aiškinamuoju raštu) pateikiamas Kalėjimų departamentui.

13.15. Nereikalingos arba netinkamos (negalimos) naudoti ginkluotės apžiūros pažyma (14 priedas, užpildžius šaunamųjų ginklų, pagrindinių ar atsarginių jų dalių ir priedėlių detaliuosius duomenis, pažyma žymima slaptumo žyma „Riboto naudojimo“):

13.15.1. Pažyma pasirašoma Kalėjimų departamento ginkluotės tinkamumo naudoti įvertinimo komisijos arba Kalėjimų departamentui pavaldžios įstaigos ginkluotės tinkamumo naudoti įvertinimo komisijos, kartu dalyvaujant Kalėjimų departamento pareigūnui, vertinant ginkluotę dėl tolimesnio jos tinkamumo naudoti.

13.15.2. Kalėjimų departamentui pavaldžių įstaigų Nereikalingos arba netinkamos (negalimos) naudoti ginkluotės apžiūros pažymos kopija pateikiama Kalėjimų departamento padaliniui, atsakingam už apsaugą ir priežiūrą per 15 dienų nuo pažymos patvirtinimo ir užregistravimo datos.

13.16. Pripažintos nereikalinga arba netinkama (negalima) naudoti ginkluotės nurašymo ir sunaikinimo aktas (15 priedas, užpildžius šaunamųjų ginklų, pagrindinių jų dalių ar atsarginių ir priedėlių detaliuosius duomenis, aktas žymimas slaptumo žyma „Riboto naudojimo“, kitais atvejais gali būti neįslaptinamas):

13.16.1. Aktas pasirašomas Kalėjimų departamento ginkluotės nurašymo komisijos arba jam pavaldžios įstaigos ginkluotės nurašymo komisijos, siekiant nurašyti pripažintą netinkamu naudoti tarnyboje ar kitokį turtą (ginkluotę).

13.16.2. Kalėjimų departamentui pavaldžių įstaigų Pripažintos nereikalinga arba netinkama (negalima) naudoti ginkluotės nurašymo ir sunaikinimo akto kopija pateikiama Kalėjimų departamentui per 15 dienų nuo akto patvirtinimo ir užregistravimo datos.

14. Kalėjimų departamentui pavaldžios įstaigos ginkluotės apskaitos dokumentai, kurie kiekvieną ketvirtį pateikiami Kalėjimų departamentui, turi būti pateikti kartu su lydraščiu (aiškinamuoju raštu). Lydraštyje (aiškinamajame rašte) turi būti nurodyta: ginkluotės įsigijimas, šaudmenų sunaudojimas pareigūnams mokyti, tarnybos reikmėms, ginkluotės praradimo atvejai, jų priežastys, materialinės žalos išieškojimas, drausminio poveikio priemonės, jei tokių atvejų buvo, ginkluotės techninė būklė, gedimai ir kita informacija.

15. Dokumentams, kurie sudaromi įsigytiems tarnybai ar iššaudytiems tarnyboje šaudmenims (panaudojus šaunamąjį ginklą tarnyboje, šaudybos pratybose ar kitais atvejais), slaptumo žyma nesuteikiama.

16. Visus ginkluotės dokumentuose atliktus rašytinius taisymus parašu tvirtina įstaigos direktoriaus pavaduotojas, kuriam priskirta apsaugos ir priežiūros sritis.

III. KALĖJIMŲ DEPARTAMENTO IR JAM PAVALDŽIŲ ĮSTAIGŲ

APRŪPINIMAS GINKLUOTE

17. Kalėjimų departamentas ir jam pavaldžios įstaigos, įsigydamos šaunamuosius ginklus

ir jų priedėlius, turi vadovautis Lietuvos Respublikos ginklų ir šaudmenų kontrolės įstatymu, Lietuvos Respublikos valstybės ir tarnybos paslapčių įstatymu, šaunamųjų ginklų ir jų priedėlių aprūpinimo normomis, nustatytomis Kalėjimų departamento direktoriaus.

18. Kalėjimų departamentas gali įsigyti ir turėti didesnį šaunamųjų ginklų ir jų priedėlių kiekį, nei nustatyta šaunamųjų ginklų ir jų priedėlių aprūpinimo normose.

Kalėjimų departamentui pavaldžios įstaigos, motyvuotu raštu suderinusios ir gavusios raštišką Kalėjimų departamento direktoriaus leidimą, gali įsigyti ir turėti didesnį šaunamųjų ginklų ir jų priedėlių kiekį, nei nustatyta ginkluotės aprūpinimo normose, kai įstaiga vykdo pareigūnų mokymo, kriminalinės žvalgybos ar/ir apsaugos nuo nusikalstamo poveikio priemones.

Šaunamieji ginklai ir jų priedėliai, viršijantys šaunamųjų ginklų ir jų priedėlių aprūpinimo normas, turi būti saugomi kaip rezervinė ginkluotė.

19. Kita ginkluotė gali būti įsigyjama Kalėjimų departamento direktoriaus sprendimu arba Kalėjimų departamentui pavaldžios įstaigos direktoriaus sprendimu, suderintu su Kalėjimų departamentu, vadovaujantis Lietuvos Respublikos valstybės ir tarnybos paslapčių įstatymu, kiek tai reglamentuoja valstybės paslaptį sudarančio turto įsigijimą, kitais valstybės turto apyvartą reglamentuojančiais Lietuvos Respublikos teisės aktais, šiuo aprašu.

Ginkluotės įsigijimas

20. Kalėjimų departamentas metams planuoja išlaidas, reikalingas centralizuotam šaunamųjų ginklų, jų priedėlių, atsarginių ar pagrindinių dalių ir šaudmenų įsigijimui.

21. Kalėjimų departamentui pavaldžios įstaigos savarankiškai rengia ateinančių metų Ginkluotės ar kitų priemonių įsigijimo planą ir iki einamųjų metų lapkričio 1 d. pateikia Kalėjimų departamentui.

22. A kategorijos šaunamieji ginklai, jų pagrindinės dalys, priedėliai ir šaudmenys:

22.1. Kalėjimų departamentui pavaldžios įstaigos, atsižvelgdamos į metinį pirkimų planą, Kalėjimų departamentui teikia paraiškas šios kategorijos ginkluotei įsigyti;

22.2. Kalėjimų departamentas, esant lėšų, teikia paraiškas ir centralizuotai šios kategorijos ginkluotę įsigyja Lietuvos Respublikos ginklų fonde prie Lietuvos Respublikos vidaus reikalų ministerijos (toliau – Ginklų fondas);

22.3. Kalėjimų departamento įsigyti A kategorijos šaunamieji ginklai, ginklų priedai ir šaudmenys gali būti paskirstyti ir, vadovaujantis valstybės turto apyvartą reglamentuojančiais Lietuvos Respublikos teisės aktais ar kitais valstybės gynybos ir saugomo sritį reglamentuojančiais teisės aktais, neatlygintinai perduoti valdyti, naudoti ir jais disponuoti Kalėjimų departamentui pavaldžioms įstaigoms.

23. B, C ir D kategorijų ginklai, jų pagrindinės dalys, priedėliai, šaudmenys ir kitos specialiosios priemonės:

23.1. B kategorijos šaunamuosius ginklus, pagrindines jų dalis, priedėlius ar šaudmenis Kalėjimų departamentas, turėdamas lėšų bei atsižvelgdamas į metinį pirkimų planą, gali centralizuotai įsigyti vadovaudamasis Lietuvos Respublikos viešųjų pirkimų įstatymu, Lietuvos Respublikos viešųjų pirkimų, atliekamų gynybos ir saugomo srityje, įstatymu, Lietuvos Respublikos ginklų ir šaudmenų kontrolės įstatymu, Lietuvos Respublikos valstybės ir tarnybos paslapčių įstatymu.

23.2. C kategorijos ginklus, pagrindines jų dalis, priedėlius ar šaudmenis Kalėjimų departamentas, turėdamas lėšų bei atsižvelgdamas į metinį pirkimų planą, įsigyja vadovaudamasis Lietuvos Respublikos viešųjų pirkimų įstatymu, Lietuvos Respublikos ginklų ir šaudmenų kontrolės įstatymu.

23.3. D kategorijos ginklus ir kitas specialiąsias priemones Kalėjimų departamentas, turėdamas lėšų bei atsižvelgdamas į metinį pirkimų planą, įsigyja vadovaudamasis Lietuvos Respublikos viešųjų pirkimų įstatymu, Lietuvos Respublikos ginklų ir šaudmenų kontrolės įstatymu.

23.4. Kalėjimų departamento įsigyti B, C ir D kategorijų ginklai, pagrindinės jų dalys, priedėliai, šaudmenys ar kitos specialiosios priemonės gali būti paskirstyti ir, vadovaujantis valstybės turto apyvartą reglamentuojančiais Lietuvos Respublikos teisės aktais, neatlygintinai perduoti valdyti, naudoti ir jais disponuoti Kalėjimų departamentui pavaldžioms įstaigoms.

23.5. Kalėjimų departamentui pavaldžios įstaigos, atsižvelgdamos į metinį pirkimų planą ir suderinusios numatyto B kategorijos ginklų, pagrindinių jų dalių, priedėlių ar šaudmenų pirkimo dokumentus su Kalėjimų departamentu, gali šią ginkluotę įsigyti savarankiškai, vadovaudamosi Lietuvos Respublikos viešųjų pirkimų įstatymu, Lietuvos Respublikos viešųjų pirkimų, atliekamų gynybos ir saugomo srityje, įstatymu, Lietuvos Respublikos ginklų ir šaudmenų kontrolės įstatymu, Lietuvos Respublikos valstybės ir tarnybos paslapčių įstatymu.

23.6. Kalėjimų departamentui pavaldžios įstaigos, atsižvelgdamos į metinį pirkimų planą ir suderinusios numatyto C kategorijos ginklų, pagrindinių jų dalių, priedėlių ar šaudmenų pirkimo dokumentus su Kalėjimų departamentu, gali šią ginkluotę įsigyti savarankiškai, vadovaudamosi Lietuvos Respublikos viešųjų pirkimų įstatymu, Lietuvos Respublikos ginklų ir šaudmenų kontrolės įstatymu.

23.7. D kategorijos ginklus, specialiąsias priemones Kalėjimų departamentui pavaldžios įstaigos, atsižvelgdamos į metinį pirkimų planą ir suderinusios numatyto pirkimo dokumentus su Kalėjimų departamentu, gali šią ginkluotę ir specialiąsias periemones įsigyti savarankiškai, vadovaudamosi Lietuvos Respublikos viešųjų pirkimų įstatymu, Lietuvos Respublikos ginklų ir šaudmenų kontrolės įstatymu.

24. Lėšos kitai ginkluotei įsigyti numatomos Kalėjimų departamento ir jam pavaldžių įstaigų išlaidų plane.

25. Kalėjimų departamentui pavaldžių įstaigų parengtos ir su Kalėjimų departamentu suderintos paraiškos pagal poreikį Kalėjimų departamento gali būti teikiamos Ginklų fondui.

26. Kalėjimų departamentui įsigijus ginkluotę, už žinybinės ginkluotės apyvartą atsakingas Kalėjimų departamento pareigūnas (ginklininkas) pasirašo perdavimo ir priėmimo dokumentus, patvirtindamas, kad priėmė saugoti ginkluotę, ir per 15 dienų nuo ginkluotės priėmimo datos įtraukia duomenis į Žinybinės ginkluotės duomenyną, įrašydamas šio aprašo 13.1 punkte nurodytus duomenis (jei jie žinomi).

27. Kalėjimų departamento administracijos padalinys, atsakingas už turto buhalterinę apskaitą, šaunamuosius ginklus užpajamuoja Lietuvos Respublikos teisės aktų nustatyta tvarka kaip ilgalaikį turtą, buhalterinėje turto apskaitoje šaunamuosius ginklus ir jų detaliuosius duomenis nurodydamas suteiktais šifruotais pavadinimais.

28. Šaunamiesiems ginklams šifruotus pavadinimus suteikia už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas, kuris surašo tarnybinį pranešimą, kuriame nurodo ginklui suteiktą šifruotą pavadinimą, įsigijimo data, kiekį, vieneto kainą, ir bendrą sumą ir pateikia Kalėjimų departamento administracijos padaliniui, atsakingam už turto buhalterinę apskaitą.

29. Kalėjimų departamentui pavaldžiai įstaigai įsigijus ginkluotę, šios įstaigos direktoriaus pavaduotojas, kuriam priskirta apsaugos ir priežiūros sritis, arba pareigūnas, atsakingas už įstaigos ginkluotės apyvartą (ginklininkas), pasirašo perdavimo ir priėmimo dokumentus, patvirtindamas, kad priėmė ginkluotę, ir per 15 dienų nuo ginkluotės priėmimo datos, įrašydamas šio aprašo 13.1 punkte nurodytus duomenis (jei jie žinomi) įtraukia į įstaigos ginkluotės apskaitą – Ginkluotės apskaitos ir skyrimo žurnalą.

30. Kalėjimų departamentui pavaldžios įstaigos administracijos padalinys, atsakingas už turto buhalterinę apskaitą, šaunamuosius ginklus užpajamuoja Lietuvos Respublikos teisės aktų nustatyta tvarka kaip ilgalaikį turtą, buhalterinėje turto apskaitoje šaunamuosius ginklus ir jų detaliuosius duomenis nurodydamas suteiktais šifruotais pavadinimais.

31. Kalėjimų departamentui pavaldžiai įstaigai, per 15 dienų nuo duomenų apie Kalėjimų departamentui pavaldžios įstaigos įsigytą ginkluotę gavimo, šaunamųjų ginklų šifruotus pavadinimus pateikia už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas.

32. Kalėjimų departamentui pavaldžios įstaigos vadovas privalo per 15 dienų nuo ginkluotės įsigijimo datos raštu informuoti už žinybinės ginkluotės apyvartą atsakingą Kalėjimų departamento pareigūną (ginklininką) ar jo tiesioginį vadovą, nurodydamas ginkluotės įsigijimo datą, jos kiekį, šaunamųjų ginklų modelį, seriją, gamyklinį numerį, kalibrą ir pagaminimo metus ir kitus duomenis (jei jie žinomi) bei pateikti dokumento, patvirtinančio įsigijimą, kopiją.

33. Kalėjimų departamentas per 30 dienų nuo žinybinių šaunamųjų ginklų įsigijimo Kalėjimų departamente ar jam pavaldžioje įstaigoje datos apie tai informuoja Ginklų fondą.

34. Kalėjimų departamentui pavaldžiai įstaigai apie ginkluotės įsigijimą Kalėjimų departamento informuoti nereikia tik tuo atveju, kai ginkluotė gaunama tiesiogiai iš Kalėjimų departamento.

35. Kalėjimų departamentas ir jam pavaldžios įstaigos įsigytus ar turimus trumpuosius graižtvinius šaunamuosius ginklus (išskyrus trumpuosius graižtvinius šaunamuosius ginklus, šaudančius lygiavamzdžių ginklų šaudmenimis) privalo išbandyti vadovaudamiesi Trumpųjų graižtvinių šaunamųjų ginklų išbandymo, tūtelių ir kulkų kolekcijų sudarymo, tvarkymo ir naudojimo taisyklių, patvirtintų Lietuvos Respublikos vidaus reikalų ministro 2002 m. lapkričio 5 d. įsakymu Nr. 530 „Dėl Trumpųjų graižtvinių šaunamųjų ginklų išbandymo, tūtelių ir kulkų kolekcijų sudarymo, tvarkymo ir naudojimo taisyklių patvirtinimo“, nuostatomis.

Ginkluotės perdavimas ir priėmimas

36. Ginkluotė iš Kalėjimų departamento į jam pavaldžią įstaigą arba tarp pavaldžių įstaigų nuolatiniam tarnybiniam naudojimui gali būti perduodama vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo, Valstybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 ir kitų teisės aktų nuostatomis.

Sprendimo perduoti ginkluotę dokumentacijos projektą Kalėjimų departamentui pavaldžios įstaigos derina su Kalėjimų departamentu. Esant Kalėjimų departamento direktoriaus raštiškam pritarimui, sprendimo perduoti ginkluotę dokumentacijos projektas derinamas su Lietuvos Respublikos teisingumo ministerija. Kalėjimų departamentas sprendimo perduoti ginkluotę dokumentacijos projektą derina su Lietuvos Respublikos teisingumo ministerija.

Perduodant turtą perdavimo ir priėmimo aktas surašomas pagal Valstybės turto perdavimo valdyti, naudoti ir disponuoti juo patikėjimo teise tvarkos aprašo 1 priede nustatytą formą. Akte nurodžius šaunamųjų ginklų detaliuosius duomenis, jam suteikiama slaptumo žyma „Riboto naudojimo“.

37. Atskirai šaunamųjų ginklų atsarginės dalys (išskyrus pagrindines dalis) iš vienos įstaigos į kitą, esant šaunamųjų ginklų remonto poreikiui, suderinus su Kalėjimų departamentu, gali būti perduodamos materialiai atsakingų pareigūnų (asmenų), pasirašant priėmimo ir perdavimo aktą. Aktas pateikiamas tvirtinti Kalėjimų departamento direktoriaus pavaduotojui, kuriam priskirta apsaugos ir priežiūros sritis.

38. Atlikus šaunamojo ginklo remontą, dalyvaujant už žinybinės ginkluotės apyvartą atsakingam Kalėjimų depratamento pareigūnui (ginklininkui) ir/ar jo tiesioginiam vadovui, surašomas tipinis remonto atlikimo aktas, kuriame nurodomi detalūs šaunamojo ginklo duomenys, pagrindinių ar atsarginių jo dalių duomenys, faktai apie atsarginių dalių gavimą, kiti duomenys ir šiam aktui suteikiama slaptumo žyma „Riboto naudojimo“.

39. Šaunamojo ginklo remontas turi būti atliktas ir šį faktą patvirtinantys dokumentai turi būti surašyti ne vėliau kaip per du mėnesius nuo šaunamųjų ginklų pagrindinių ar atsarginių dalių gavimo datos.

Visa dokumentacija perduodama atitinkamos įstaigos administracijos padaliniui, atsakingam už turto buhalterinę apskaitą, kuris atlieka turto apskaitos (nurašymo) veiksmus.

40. Ginkluotė iš Kalėjimų departamento jam pavaldžiai įstaigai arba tarp pavaldžių įstaigų laikinam (iki 3 mėnesių) tarnybiniam naudojimui gali būti perduodama pateikus Kalėjimų departamentui pavaldžių įstaigų direktorių sprendimų projektus atlikti ginkluotės laikinojo perdavimo ir priėmimo procedūras.

Esant Kalėjimų departamento direktoriaus raštiškam tokio sprendimo pritarimui, vykdomos turto laikino perdavimo ir priėmimo procedūros, vadovaujantis Valstybės turto perdavimo valdyti, naudoti ir disponuoti juo patikėjimo teise tvarkos aprašu, surašant turto perdavimo ir priėmimo aktus.

41. Laikinam tarnybiniam naudojimui perduota ginkluotė išlieka perdavusios įstaigos buhalterinėje turto apskaitoje.

42. Kalėjimų departamentui pavaldi įstaiga, perėmusi iš kitos Kalėjimų departamentui pavaldžios įstaigos nuolatiniam tarnybiniam naudojimui perduotą ginkluotę, apie tai privalo per 15 dienų atskiru raštu informuoti Kalėjimų departamentą.

43. Apie ginkluotės perėmimą nuolatiniam tarnybiniam naudojimui Kalėjimų departamento informuoti nereikia tik tuo atveju, kai ginkluotė gaunama tiesiogiai iš Kalėjimų departamento.

Ginkluotės gabenimas

44. Įsigyti, perduodami ar kitu tikslu gabenami šaunamieji ginklai ir/ar šaudmenys gabenami dengtoje tarnybinėje transporto priemonėje, tvirtoje (tam pritaikytoje medinėje, plastikinėje, medinėje ar geležinėje) užantspauduotoje taroje, kurioje ginklai, jų dėtuvės ir šaudmenys laikomi atskirai, užtikrinant saugų gabenimą.

Gabendami ginkluotę, pareigūnai turi turėti bent vieną iš lydimųjų dokumentų – pirkimo (pardavimo) sąskaitą, kvitą, perdavimo ir priėmimo aktą, važtaraštį, lydraštį, ar vadovo įsakymą, kuriuose būtų nurodyti ginkluotės pavadinimai, modeliai, kiekiai, ar kitą tarnybinį dokumentą ar jo kopiją.

45. Gabenamus šaunamuosius ginklus ir/ar šaudmenis lydi ne mažiau kaip du ginkluoti Kalėjimų departamento arba jam pavaldžių įstaigų pareigūnai.

46. Kitas ginkluotės gabenimo sąlygas ir palydą atskiru įsakymu gali nustatyti atitinkamos įstaigos direktorius.

IV. GINKLUOTĖS APYVARTA

(IŠDAVIMAS, PRIĖMIMAS, SAUGOJIMAS IR NURAŠYMAS)

Ginkluotės išdavimas ir priėmimas

47. Ginkluotę (išskyrus šaunamuosius ginklus ir šaudmenis) Kalėjimų departamento pareigūnams tiesiogiai išduoda už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas.

48. Kalėjimų departamentui pavaldžių įstaigų pareigūnams ginkluotę išduoda direktoriaus budintieji padėjėjai, arba jų pavaduotojai, arba sargybų viršininkai, arba budinčiųjų pamainų vyresnieji, arba pareigūnas, atsakingas už įstaigos ginkluotės apyvartą (ginklininkas).

49. Tarnybai šaunamuosius ginklus, šaudmenis Kalėjimų departamento pareigūnams iš šaunamųjų ginklų saugojimo vietų išduoda už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas arba įstaigos, kurioje laikoma Kalėjimų departamento ginkluotė, direktoriaus budintieji padėjėjai, arba jų pavaduotojai, arba sargybų viršininkai.

50. Tarnybai šaunamuosius ginklus, šaudmenis Kalėjimų departamentui pavaldžių įstaigų pareigūnams iš šaunamųjų ginklų saugojimo vietų išduoda Kalėjimų departamentui pavaldžių įstaigų direktorių budintieji padėjėjai, arba jų pavaduotojai, arba sargybų viršininkai.

51. Išduodant tarnybai šaunamuosius ginklus su šaudmenimis, į ginklo saugojimo vietas padedamos pareigūnams išduotos Ginklo kortelės ar vienkartinės užduoties vykdymą patvirtinantis dokumentas arba jo kopija. Pildomas Ginkluotės išdavimo tarnybai ir priėmimo apskaitos žurnalas (I dalis).

52. Kalėjimų departamento pareigūnas, atleidžiamas iš tarnybos, perkeliamas į kitas pareigas Kalėjimų departamentui pavaldžioje įstaigoje arba nušalinamas nuo tarnybinių pareigų vykdymo, privalo ne vėliau kaip paskutinę tarnybos dieną Kalėjimų departamente priduoti tarnybai naudojamą šaunamąjį ginklą, šaudmenis ar kitą ginkluotę įstaigos, kurioje laikoma Kalėjimų departamento ginkluotė, direktoriaus budinčiajam padėjėjui arba už žinybinės ginkluotės apyvartą atsakingam Kalėjimų departamento pareigūnui (ginklininkui) ar jo tiesioginiam vadovui.

53. Kalėjimų departamento pareigūnas, atleidžiamas iš tarnybos, perkeliamas į kitas pareigas Kalėjimų departamentui pavaldžioje įstaigoje arba nušalinamas nuo tarnybinių pareigų vykdymo, privalo už žinybinės ginkluotės apyvartą atsakingam Kalėjimų departamento pareigūnui (ginklininkui) ar jo tiesioginiam vadovui pateikti pasirašyti atsiskaitymo lapelį patvirtinimui, kad tarnyboje naudojamą šaunamąjį ginklą, šaudmenis ar kitą ginkluotę yra grąžinęs.

54. Kalėjimų departamentui pavaldžios įstaigos pareigūnas, atleidžiamas iš tarnybos, perkeliamas į kitas pareigas kitoje Kalėjimų departamentui pavaldžioje įstaigoje arba nušalinamas nuo tarnybinių pareigų vykdymo, privalo ne vėliau kaip paskutinę tarnybos dieną įstaigoje priduoti tarnyboje naudojamą šaunamąjį ginklą, šaudmenis ar kitą ginkluotę įstaigos direktoriui arba direktoriaus budinčiajam padėjėjui.

55. Kalėjimų departamentui pavaldžios įstaigos pareigūnas, atleidžiamas iš tarnybos, perkeliamas į kitas pareigas kitoje Kalėjimų departamentui pavaldžioje įstaigoje arba nušalinamas nuo tarnybinių pareigų vykdymo, privalo įstaigos pareigūnui, atsakingam už įstaigos ginkluotės apyvartą (ginklininkui), pateikti pasirašyti atsiskaitymo lapelį patvirtinimui, kad tarnyboje naudojamą šaunamąjį ginklą, šovinius ar kitą ginkluotę yra grąžinęs į ginklinę.

56. Vienkartinės užduoties vykdymui – konvojuojant asmenis į Laisvės atėmimo vietų ligoninę ar į valstybės ar savivaldybių asmens sveikatos priežiūros viešąsias įstaigas būtinajai medicinos pagalbai suteikti ar kitų neplaninių konvojų atveju, riaušių ir kitų ypatingų įvykių Kalėjimų departamentui pavaldžiose įstaigose metu, – kai reikia išduoti tarnybai naudojamus šaunamuosius ginklus, šaudmenis ar kitą ginkluotę, nepriskirtą pareigūnams, ją išduoda įstaigos direktoriaus budintysis padėjėjas, arba jo pavaduotojas, arba sargybos viršininkas, įstaigoje tuo metu esančio direktoriaus arba jo pavaduotojo, kuriam priskirta apsaugos ir priežiūros sritis, rašytiniu nurodymu, įrašant informaciją apie veiksmus Ginkluotės išdavimo tarnybai ir priėmimo apskaitos žurnale (I dalis).

57. Šio aprašo 56 punkte įvardytais atvejai ir jeigu įstaigoje nėra vadovybės, įstaigos direktoriaus budintysis padėjėjas, arba jo pavaduotojas, arba sargybos viršininkas, pagal galimybes, telefonu suderinęs veiksmus su direktoriumi ar jo pavaduotoju, kuriam priskirta apsaugos ir priežiūros sritis, vienkartinės užduoties vykdymui tarnybai naudojamus šaunamuosius ginklus, šaudmenis ar kitą ginkluotę pareigūnams gali išduoti savarankiškai, įrašydamas informaciją apie veiksmus Ginkluotės išdavimo tarnybai ir priėmimo apskaitos žurnale (I dalis), ir vadovaudamasis šio aprašo nuostatomis.

58. Baigus tarnybą, mokymus, įvykdžius tarnybinę užduotį, tarnyboje turėtas šaunamasis ginklas, šoviniai ar kita ginkluotė turi būti nedelsiant grąžinama į įstaigos ginklinę saugoti. Tarnybos metu panaudotas šaunamasis ginklas turi būti išvalytas, suteptas ir tvarkingas.

Įstaigos direktoriaus budintysis padėjėjas, jo pavaduotojas ar sargybos viršininkas, pagal įrašus dokumentuose turi sutikriti kiekvieną grąžinamą tarnyboje naudotą šaunamąjį ginklą ir šaudmenis, kitą ginkluotę. Vizualiai patikrinama, ar ginkluotė nesulankstyta, nesugadinta, švari, ar grąžinti šaudmenys yra tvarkingi, neįmušti, nesulankstyti ar kitaip nepažeisti.

Įstaigos direktoriaus budintysis padėjėjas, jo pavaduotojas ar sargybos viršininkas, padėjęs priimtą ginklą į saugojimo vietą, grąžina pareigūnui Ginklo kortelę ar vienkartinės užduoties vykdymą patvirtinantį dokumentą arba jo kopiją. Jei reikia, padaro atitinkamus įrašus Ginkluotės išdavimo tarnybai ir priėmimo apskaitos žurnale.

Įstaigos direktoriaus budintysis padėjėjas, jo pavaduotojas ar sargybos viršininkas, gavęs informacijos apie ginkluotės praradimą, privalo nedelsdamas organizuoti jų paiešką, apie įvykį surašyti tarnybinį pranešimą, informuoti įstaigos direktorių.

59. Įstaigos direktoriaus budintysis padėjėjas ir jo pavaduotojas, keičiantis pamainai, priimdamas budėjimą, perima ginklinės apsaugą, sutikrina visą ginklinėje esančią ginkluotę, patikrina, ar ginklinėje tinkamai saugoma ginkluotė, grąžinti visi tarnybai naudojami šaunamieji ginklai ir šaudmenys, pildo Ginklinės apsaugos priėmimo ir perdavimo žurnalą.

Jeigu tarnybai naudojama ginkluotė negrąžinta, įstaigos direktoriaus budintysis padėjėjas ar jo pavaduotojas nedelsdamas privalo apie tai informuoti įstaigos direktoriaus pavaduotoją, kuriam priskirta apsaugos ir priežiūros sritis, ir organizuoti jos paiešką.

60. Už tarnybai naudojamo šaunamojo ginklo ir šaudmenų negrąžinimą laiku pareigūnams gali būti taikoma drausminė atsakomybė.

61. Nuolat laikyti ir nešiotis pistoletai su šaudmenimis išduodami pareigūnams, pateikusiems Ginklo kortelę su įstrižine raudona juosta, vadovaujantis šio aprašo reikalavimais.

62. Pareigūnas, nuolat nešiojantis pistoletą su šaudmenimis, privalo su savimi turėti tarnybinį pažymėjimą ir Leidimą nuolat laikyti ir nešiotis pistoletą su šaudmenimis.

63. Pareigūnai, kuriems išduoti nuolat laikyti ir nešiotis pistoletai su šaudmenimis, už jų panaudojimą atsako Lietuvos Respublikos teisės aktų nustatyta tvarka.

64. Kalėjimų departamento pareigūnai, kurie nesinaudoja jiems išduotais nuolat laikyti ir nešiotis pistoletais su šaudmenimis, taip pat prieš pradėdami atostogauti, privalo juos grąžinti Kalėjimų departamento direktoriaus įsakymu nustatytos Kalėjimų departamentui pavaldžios įstaigos direktoriaus budinčiajam padėjėjui saugoti ginklinėje.

65. Kalėjimų departamentui pavaldžios įstaigos pareigūnai, kurie nesinaudoja jiems išduotais nuolat laikyti ir nešiotis pistoletais su šaudmenimis, prieš pradėdami atostogauti, privalo juos grąžinti į įstaigos ginklinę saugoti.

Ginkluotės laikymas ir saugojimas

66. Kalėjimų departamento šaunamieji ginklai, šaudmenys ir kita ginkluotė gali būti laikoma ir saugoma specialiai įrengtoje patalpoje arba ginklinėje antspauduojamose metalinėse spintose (seifuose) arba gali būti perduota laikyti ir saugoti į Kalėjimų departamento direktoriaus įsakymu nustatytos pavaldžios įstaigos ginklinę.

67. Šaudmenys ir kita ginkluotė gali būti laikoma ir saugoma Kalėjimų departamento administracijos padalinio, vykdančio apsaugos ir priežiūros Kalėjimų departamentui pavaldžiose įstaigose kontrolės funkciją, metalinėse spintose (seifuose), esant nuolatinei Kalėjimų departamento pastato fizinei apsaugai.

68. Pareigūnams išduoti nuolat laikyti ir nešiotis pistoletai ir šaudmenys laikomi ir saugomi šių pareigūnų darbo vietose metalinėse spintose (seifuose) arba, vadovaujantis Lietuvos Respublikos teisės aktais, reglamentuojančiais ginklų laikymą ir saugojimą, gali būti saugomi pareigūnų nuolatinėse gyvenamosiose vietose tinkamai įrengtose metalinėse spintose (seifuose).

69. Kalėjimų departamentui pavaldžiose įstaigose ginkluotė laikoma ir saugoma specialiai įrengtoje ginklinėje esančiose antspauduojamose metalinėse spintose (seifuose).

70. Specialiosios, mokymo ir ginklų priežiūros priemonės, tvarkingai sudėtos spintose (lentynose), gali būti laikomos ir saugomos įstaigos vadovo nustatytoje atskiroje patalpoje (vietoje).

71. Tarnybos metu šaunamuosius ginklus leidžiama laikyti ir saugoti seifuose, kurie rakinami vienu patikimu dideliu vidiniu užraktu ir yra Kalėjimų departamentui pavaldžių įstaigų kontrolės ir praleidimo punkte, taip pat sargybos patalpose.

72. Kalėjimų departamentui pavaldžios įstaigos direktoriaus rašytiniu sprendimu tarnybai reikalingi rezerviniai šaunamieji ginklai ir jų šaudmenys gali būti laikomi ir saugomi įstaigos kontrolės ir praleidimo punkto Nr. 1 apsaugos poste įrengtoje ir prie žemės ar sienos pritvirtintoje metalinėje spintoje (seife).

73. Atsarginės šaunamųjų ginklų pagrindinės dalys turi būti laikomos ir saugomos atskirtose nuo šaunamųjų ginklų metalinėse spintose (seifuose).

74. Draudžiama kartu su šaunamaisiais ginklais ir šaudmenimis laikyti mokymo priemones, sporto inventorių, medžiagas ir kitus reikmenis ginklams valyti, tepalus, šarmus ar kitus, šaunamiesiems ginklams neskirtus, daiktus ar reikmenis.

75. Automatinių šaunamųjų ginklų šaudmenys, skirti tarnybai, laikomi ir saugomi specialiose kaladėlėse kartu su šaunamuoju ginklu. Pistoletų ir revolverių šaudmenys, skirti tarnybai, saugomi stovuose kartu su šaunamuoju ginklu.

76. Pistoletai ir revolveriai, skirti tarnybai, metalinėse spintose laikomi išimti iš dėklų ir įdėti specialiose kaladėlėse taip, kad jų vamzdžiai būtų horizontalioje padėtyje, o ginklai nesiliestų tarpusavyje. Dėtuvės be šaudmenų sudedamos specialiose kaladėlėse. Prie kiekvienos specialios kaladėlės pritvirtinama kortelė, kurioje užrašytas pareigūno vardas ir pavardė, kuriam priskirtas ginklas, ginklo modelis, numeris ir pagaminimo metai.

77. Automatiniai šaunamieji ginklai ir kulkosvaidžiai laikomi metalinėse spintose be dėtuvių, saugiklių keitikliai pakelti (būsenoje „saugu“), taikikliai nustatyti nulinėje padėtyje, atramos sulenktos (jeigu jos lankstomos).

78. Šaunamųjų ginklų priedai ir priedėliai gali būti laikomi kartu su šaunamaisiais ginklais ar šaudmenimis tose pačiose metalinėse spintose jiems skirtose vietose.

79. Šaudmenų rezervas ir šaudmenys, skirti šaudymo mokymams, taip pat sportinių ginklų šaudmenys laikomi atskirai nuo tarnyboje naudojamų šaunamųjų ginklų ir šaudmenų užrakintose ir užantspauduotose metalinėse spintose arba dėžėse.

80. Rezerviniai šaunamieji ginklai laikomi ir saugomi ginklinėje atskirose metalinėse spintose (seifuose).

81. Ant metalinių spintų (seifų), kuriose laikoma ir saugoma konkreti ginkluotė, durų vidinės pusės turi būti pritvirtintas įstaigos direktoriaus arba jo pavaduotojo, kuriam priskirta apsaugos ir priežiūros sritis, patvirtintas asmenų, kuriems leista nuolat laikyti ir nešiotis pistoletus su šaudmenimis, sąrašas ir detalus ginkluotės aprašas, kuriame turi būti nurodyti pistoletų modeliai, markės, gamykliniai numeriai ir šaudmenų kiekiai.

82. Visais atvejais šaunamieji ginklai laikomi ir saugomi išvalyti ir sutepti. Ypatingas dėmesys skiriamas ginklo vamzdžiui. Jei iš ginklo nebuvo šaudoma, ginklas valomas ne rečiau kaip kartą per savaitę, jei buvo šaudoma – baigus tarnybą, užsiėmimus, jei ginklas nenaudojamas, – ne rečiau kaip kartą per mėnesį. Ginklus valo pareigūnai, kuriems jie priskirti, arba atskirais atvejais – už ginkluotės apyvartą atsakingas pareigūnas (ginklininkas).

83. Savavališkai keisti ginklo išvaizdą ir konstrukciją griežtai draudžiama.

Ginkluotės pripažinimas nereikalinga ar netinkama (negalima) naudoti,

jos nurašymas, išardymas ir sunaikinimas

84. Ginkluotės pripažinimas nereikalinga ar netinkama (negalima) naudoti, jos nurašymas, išardymas ir sunaikinimas vykdomas vadovaujantis Valstybės ir savivaldybių turto valdymo, naudojimo ir disponavimo juo įstatymu, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250, šiuo aprašu ir kitais teisės aktais.

85. Kalėjimų departamento direktorius įsakymu sudaro ginkluotės reikalingumo ir tinkamumo (galimumo) naudoti įvertinimo komisiją (toliau – ginkluotės naudojimo įvertinimo komisija). Ginkluotės naudojimo įvertinimo komisiją turi sudaryti ne mažiau kaip trys pareigūnai: direktoriaus pavaduotojas, kuriam priskirta apsaugos ir priežiūros sritis, administracinio padalinio, vykdančio apsaugos ir priežiūros Kalėjimų departamentui pavaldžiose įstaigose kontrolės funkciją, pareigūnai bei kiti pareigūnai.

86. Kalėjimų departamento direktorius įsakymu sudaro ginkluotės, pripažintos nereikalinga ar netinkama (negalima) naudoti, nurašymo komisiją (toliau – ginkluotės nurašymo komisija). Ginkluotės nurašymo komisiją turi sudaryti ne mažiau kaip trys Kalėjimų departamento pareigūnai.

87. Kalėjimų departamentui pavaldžių įstaigų direktoriai įsakymais sudaro vadovaujamos įstaigos ginkluotės reikalingumo ir tinkamumo (galimumo) naudoti įvertinimo komisiją, į kurią turi būti įtraukti ne mažiau kaip trys pareigūnai: direktoriaus pavaduotojas, kuriam priskirta apsaugos ir priežiūros sritis, apsaugos ir priežiūros, kriminalinės žvalgybos bei kiti pareigūnai.

88. Kalėjimų departamentui pavaldžių įstaigų direktoriai įsakymais sudaro vadovaujamos įstaigos ginkluotės, pripažintos nereikalinga ar netinkama (negalima) naudoti, nurašymo komisiją. Šią komisiją turi sudaryti ne mažiau kaip trys Kalėjimų departamentui pavaldžios įstaigos pareigūnai.

89. Esant už žinybinės ginkluotės apyvartą atsakingo Kalėjimų departamento pareigūno (ginklininko) ar jo tiesioginio vadovo rašytiniam prašymui dėl netinkamų (negalimų) naudoti šaunamųjų ginklų ar pagrindinių jų dalių, šaudmenų ar kitos ginkluotės tinkamumo (galimumo) naudoti įvertinimo, Kalėjimų departamento ginkluotės naudojimo įvertinimo komisija apžiūri ginklą, pagrindines jo dalis ar šaudmenis, siekdama įsitikinti, ar apžiūrima ginkluotė tinkama/netinkama naudoti pagal paskirtį, susidėvėjusi, sulūžusi ir ar šaunamąjį ginklą galima priskirti ketvirtajai klasei. Įvertinama, ar ginkluotės remontas ekonomiškai naudingas/nenaudingas. Nustačius, kad vertinama ginkluotė naudoti netinkama (negalima) ar įstaigai nereikalinga, surašoma Nereikalingos arba netinkamos (negalimos) naudoti ginkluotės apžiūros pažyma. Pažyma pateikiama Kalėjimų departamento ginkluotės nurašymo komisijai.

90. Esant Kalėjimų departamentui pavaldžios įstaigos už ginkluotės apyvartą atsakingo pareigūno (ginklininko) rašytiniam prašymui dėl netinkamų (negalimų) naudoti šaunamųjų ginklų ar pagrindinių jų dalių, šaudmenų ar kitos ginkluotės tinkamumo (galimumo) naudoti įvertinimo, Kalėjimų departamentui pavaldžios įstaigos ginkluotės naudojimo įvertinimo komisija, dalyvaujant Kalėjimų departamento pareigūnui (ginklininkui) ar jo tiesioginiam vadovui, apžiūri šaunamąjį ginklą, pagrindines jo dalis, šaudmenis ar kitą ginkluotę, siekdama įsitikinti, ar apžiūrima ginkluotė susidėvėjusi, netinkama (negalima) ar nereikalinga naudoti pagal paskirtį ir ar šaunamąjį ginklą galima priskirti ketvirtajai klasei. Taip pat įvertinama, ar ginkluotės remontas ekonomiškai naudingas/nenaudingas. Nustačius, kad vertinama ginkluotė naudoti netinkama (negalima) ar įstaigai nereikalinga, surašoma Nereikalingos arba netinkamos (negalimos) naudoti ginkluotės apžiūros pažyma. Pažyma pateikiama Kalėjimų departamentui pavaldžios įstaigos ginkluotės nurašymo komisijai.

91. Kalėjimų departamento ginkluotei, pripažintai nereikalinga arba netinkama (negalima) naudoti:

91.1. Kalėjimų departamento ginkluotės nurašymo komisija rengia sprendimo priėmimo dokumentacijos projektą dėl pripažintos nereikalingos arba netinkamos (negalima) naudoti ginkluotės – kuri kaip ilgalaikis turtas – nurašymo ir teikia derinti Lietuvos Respublikos teisingumo ministerijai;

91.2. gavus raštišką Lietuvos Respublikos teisingumo ministerijos sutikimą, Kalėjimų departamento ginkluotės nurašymo komisija surašo Pripažinto nereikalingu arba netinkamu (negalimu) naudoti turto nurašymo ir sunaikinimo aktą. Aktą tvirtina Kalėjimų departamento direktorius;

91.3. pagal patvirtintą Pripažinto nereikalingu arba netinkamu (negalimu) naudoti turto nurašymo ir sunaikinimo aktą, ginkluotė nurašoma iš Kalėjimų departamento buhalterinės apskaitos ir iš Žinybinės ginkluotės duomenyno.

91.4. vadovaujantis Ginklų ir šaudmenų kontrolės įstatymu, šaunamieji ginklai, jų dalys ir šaudmenys skirti sunaikinti, tolimesnei apyvartai į perduodami Ginklų fondą.

92. Kalėjimų departamentui pavaldžios įstaigos ginkluotę pripažinus nereikalinga arba netinkama (negalima) naudoti :

92.1. Kalėjimų departamentui pavaldžios įstaigos ginkluotės nurašymo komisija rengia sprendimo priėmimo dokumentacijos projektą dėl pripažintos nereikalingos arba netinkamos (negalima) naudoti ginkluotės – kuri kaip ilgalaikis turtas – nurašymo ir teikia derinti Kalėjimų departamentui. Gavus raštišką Kalėjimų departamento sutikimą, toliau derinamas dokumentacijos projektas su Lietuvos Respublikos teisingumo ministerija;

92.2. esant raštiškam Lietuvos Respublikos teisingumo ministerijos sutikimui, Kalėjimų departamentui pavaldžios įstaigos ginkluotės nurašymo komisija surašo Pripažinto nereikalingu arba netinkamu (negalimu) naudoti turto nurašymo ir sunaikinimo aktą. Aktą tvirtina Kalėjimų departamentui pavaldžios įstaigos direktorius, suderinęs su Kalėjimų departamentu.

92.3. Pagal patvirtintą Pripažinto nereikalingu arba netinkamu (negalimu) naudoti turto nurašymo ir sunaikinimo aktą ginkluotė nurašoma iš įstaigos ginkluotės apskaitos, apie nurašymą atitinkamai pažymint.

92.4. Kalėjimų departamentui pavaldžios įstaigos pripažinti nereikalingais ar netinkamais (negalimais) naudoti šaunamieji ginklai, jų pagrindinės dalys, priedėliai ar šaudmenys per dešimt dienų nuo Pripažinto nereikalingu arba netinkamu (negalimu) naudoti turto nurašymo ir sunaikinimo akto patvirtinimo ir užregistravimo dienos, turi būti pristatyti Kalėjimų departamentui už žinybinės ginkluotės apyvartą atsakingam pareigūnui (ginklininkui) ar jo tiesioginiam vadovui bei nurašyti iš įstaigos buhalterinės apskaitos.

92.5. Pristačius šaunamuosius ginklus, jų pagrindines dalis, priedėlius ar šaudmenis į Kalėjimų departamentą, surašomas netinkamo naudoti turto priėmimo ir perdavimo aktas.

93. Nurašyti ar sunaikintini Kalėjimų departamento ar jam pavaldžių įstaigų šaunamieji ginklai ar pagrindinės jų dalys, ar šaudmenys Lietuvos Respublikos teisės aktų nustatyta tvarka tolesnei apyvartai perduodami Ginklų fondui arba perdaromi į svorinius-gabaritinius ginklo maketus (mokomuosius ginklus) iš naujo užregistruojant ginkluotės apskaitos dokumentuose.

94. Kita nurašyta ginkluotė (ginklų priedai, specialiosios priemonės ar kita ginkluotė (ne šaunamieji ginklai, jų pagrindinės dalys, priedėliai ar šaudmenys) sunaikinama ją išlydant, supjaustant, sudeginant ar kitokiu būdu, kuris garantuotų, kad ji tapo visiškai netinkama naudoti pagal paskirtį, ginkluotės valdytojo ar naudotojo nuožiūra.

95. Kalėjimų departamentui pavaldžiai įstaigai naikinant ginkluotę, procese privalo dalyvauti už ginkluotės apyvartą atsakingas Kalėjimų departamento pareigūnas (ginklininkas) ar/ir jo tiesioginis vadovas.

96. Tarnybos, šaudybos ar kitų užduočių metu sunaudoti šaudmenys iš Kalėjimų departamento ar jam pavaldžios įstaigos buhalterinės apskaitos, taip pat ginkluotės apskaitos nurašomi pagal Šaudmenų sunaudojimo žiniaraštį, pareigūno tarnybinį pranešimą arba Šaudmenų sunaudojimo suvestinę. Šios suvestinės, Šaudmenų sunaudojimo žiniaraščio arba pareigūno tarnybinio pranešimo kopijos pateikiamos Kalėjimų departamento ar jam pavaldžios įstaigos administracijos padaliniui, atsakingam už turto buhalterinę apskaitą. Dokumentų originalus saugo už žinybinės ginkluotės apyvartą atsakingas pareigūnas (ginklininkas) ar jo tiesioginis vadovas bylose pagal dokumentacijos planą.

97. Kalėjimų departamente ar jam pavaldžiose įstaigose prarasti šaunamieji ginklai, jų pagrindinės dalys, priedėliai ar šaudmenys nurašomi po atlikto tarnybinio tyrimo išvados patvirtinimo praėjus 30 dienų. Pagal patvirtintą išvadą įforminama Ginkluotės trūkumo ataskaita. Prarasto turto nurašymas atliekamas vadovaujantis šio aprašo nuostatomis.

98. Atsiradus prarastiems šaunamiesiems ginklams, pagrindinėms jų dalims, priedėliams ar šaudmenims, ginkluotė įvertinama Kalėjimų departamento ginkluotės naudojimo įvertinimo komisijos. Jeigu šaunamasis ginklas, jo pagrindinės dalys, priedėliai ar šaudmenys tinkami naudoti, jie įtraukiami į žinybinę ir įstaigos ginkluotės apskaitą bei buhalterinę turto apskaitą, o jeigu netinkami – sunaikinami vadovaujantis šio aprašo nuostatomis.

V. GINKLUOTĖS APYVARTOS KONTROLĖ

99. Ginkluotės apyvartos kontrolė vykdoma:

99.1. Kalėjimų departamentui pavaldžios įstaigos ginkluotės apskaitos tvarkymo, ginkluotės buhalterinės apskaitos, ginkluotės naudojimo, laikymo ir saugojimo bei kitos jos apyvartos, taip pat ginklinių bei išduotų nuolat laikyti ir nešiotis pistoletų su šaudmenimis, jų laikymo ir saugojimo vietų patikrinimą, be atskiro Kalėjimų departamento direktoriaus nurodymo, gali vykdyti Kalėjimų departamento direktoriaus pavaduotojas, kuriam priskirta apsaugos ir priežiūros sritis, Kalėjimų departamento Imuniteto skyriaus viršininkas, už žinybinės ginkluotės apyvartą atsakingas Kalėjimų departamento pareigūnas (ginklininkas) ir jo tiesioginis vadovas. Kalėjimų departamento direktorius įsakymu gali įpareigoti atlikti patikrinimus ir kitus Kalėjimų departamento pareigūnus.

99.2. Kalėjimų departamento tikrintojai taip pat gali tikrinti tarnybinių šaunamųjų ginklų ir šaudmenų išdavimo tarnybai ir priėmimo saugoti procedūras, ginkluotės naudojimą apsaugos postuose.

99.3. Kalėjimų departamento šaunamuosius ginklus ir šaudmenis, kitą ginkluotę sutikrina Kalėjimų departamento direktoriaus paskirta metinės inventorizacijos komisija, kuri atlieka inventorizaciją kiekvienų metų gruodžio mėnesį.

99.4. Kalėjimų departamentui pavaldžios įstaigos šaunamuosius ginklus ir šaudmenis, jų laikymą ir saugojimą ar kitą ginkluotės apyvartą kiekvienų metų birželio mėnesį tikrina Kalėjimų departamentui pavaldžios įstaigos direktorius arba jo įsakymu sudaryta komisija. Komisiją sudaro ne mažiau kaip trys pareigūnai: įstaigos direktoriaus pavaduotojas, kuriam priskirta apsaugos ir priežiūros sritis (komisijos pirmininkas), apsaugos ir priežiūros bei kriminalinės žvalgybos pareigūnai. Kalėjimų departamento pavaldžios įstaigos direktoriaus sudaryta metinės inventorizacijos komisija atlieka atitinkamos įstaigos šaunamųjų ginklų, šaudmenų ar kitos ginkluotės inventorizaciją kiekvienų metų gruodžio mėnesį.

99.5. Kalėjimų departamento ar jam pavaldžių įstaigų administracijos padaliniai, atsakingi už turto buhalterinę apskaitą, inventorizacijos aprašus pateikia metinės inventorizacijos komisijoms. Inventorizacijos aprašai žymimi slaptumo žyma „Riboto naudojimo“.

100. Kalėjimų departamento ar jam pavaldžių įstaigų pareigūnai, nelydimi už žinybinės ginkluotės apyvartą atsakingo Kalėjimų departamento pareigūno (ginklininko) ar jo tiesioginio vadovo, taip pat Kalėjimų departamentui pavaldžios įstaigos direktoriaus budinčiojo padėjėjo ar už įstaigos ginkluotės apyvartą atsakingo pareigūno (ginklininko), į Kalėjimų departamento ar jam pavaldžios įstaigos ginklinę užeiti, tikrinti ar kitaip apžiūrėti ginkluotę be atskiro Kalėjimų departamento ar jam pavaldžios įstaigos direktoriaus raštiško įsakymo neturi teisės.

101. Tikrinant ginkluotę, būtina patikrinti šaunamųjų ginklų numerius. Tikrinami visi – naudojami tarnyboje ir esantys rezerve – šaunamieji ginklai ir šaudmenys.

102. Patikrinimo metu nustačius šaunamųjų ginklų ir šaudmenų apyvartos pažeidimo faktų, tai įrašoma Ginkluotės išdavimo tarnybai ir priėmimo apskaitos žurnale (III dalis). Pagal patikrinimų rezultatus surašomos įslaptintos (žymimos slaptumo žyma „Riboto naudojimo“) patikrinimo pažymos (aktai, tarnybiniai pranešimai), nurodomi pažeidimai ir trūkumai, numatomi terminai bei siūlomos priemonės jiems pašalinti.

103. Ginkluotės sugadinimo arba praradimo atvejais, taip pat netinkamai ją laikant ir saugant, atliekamas tarnybinis tyrimas. Tarnybinį tyrimą Kalėjimų departamente atlieka Kalėjimų departamento direktoriaus įsakymu paskirta komisija, o Kalėjimų departamentui pavaldžiose įstaigose – atitinkamos įstaigos direktoriaus įsakymu paskirti pareigūnai (komisija), į komisijos sudėtį gali būti įtraukti ir Kalėjimų departamento pareigūnai.

104. Apie ginkluotės sugadinimo arba praradimo atvejį, nustatytą Kalėjimų departamentui pavaldžioje įstaigoje, netinkamą ginkluotės laikymą ir saugojimą, dėl to pradėtą tarnybinį tyrimą, taip pat apie šio tyrimo eigą informuojamas už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas. Tarnybinio tyrimo metu nustačius kaltus pareigūnus, jiems gali būti skirta atlyginti materialinę žalą, taikoma drausminė atsakomybė arba, nustačius nusikalstamos veikos požymių, pradedamas ikiteisminis tyrimas.

105. Jeigu tarnybinio tyrimo metu nustatoma, kad ginkluotės trūkumas arba perteklius apskaitos dokumentuose yra techninė klaida, šio aprašo 104 punkte numatyta komisija klaidą ištaiso Ginkluotės apskaitos ir skyrimo žurnale (I, II ar III dalys), nurodydama teisingus duomenis ir taisymo datą. Taisymą parašu patvirtina komisijos pirmininkas, šalia parašo nurodydamas vardą ir pavardę (arba dėdamas atitinkamą spaudą).

106. Žinybinės ginkluotės apskaitos klaidos taisomos Žinybinės ginkluotės duomenyno elektroninėje duomenų bazėje ar kitoje elektroninėje apskaitos programoje, apie atliktus veiksmus surašant įslaptintą (žymimą slaptumo žyma „Riboto naudojimo“) pažymą (aktą, tarnybinį pranešimą), nurodant klaidas ir trūkumus, įvardijant terminus bei siūlomas priemones klaidoms ir trūkumams pašalinti. Žinybinės ginkluotės apskaitos klaidas gali taisyti tik už žinybinės ginkluotės apyvartą atsakingas Kalėjimų departamento pareigūnas (ginklininkas), suderinęs su tiesioginiu vadovu.

107. Ginkluotės apyvartos dokumentuose ar jų išrašuose klaidos taisomos nubraukiant neteisingą įrašą ir įrašant teisingą. Nubrauktas ir naujas įrašas patvirtinamas įstaigos direktoriaus pavaduotojo, kuriam priskirta apsaugos ir priežiūros sritis, arba pareigūno, atsakingo už įstaigos ginkluotės apyvartą (ginklininko), parašu, nurodant pasirašiusiojo vardą ir pavardę (arba dedant atitinkamą spaudą) bei taisymo datą.

108. Už ginkluotės apyvartą atsakingo Kalėjimų departamento ar jam pavaldžios įstaigos pareigūno (ginklininko) kasmetinių atostogų, ligos ar komandiruotės metu ginkluotės apskaitos dokumentai paliekami jo tiesioginio vadovo žinioje.

109. Esant tarnybiniam būtinumui, Kalėjimų departamentui pavaldžių įstaigų direktoriai įsakymais gali sudaryti komisijas ginkluotės ir jos apskaitos dokumentų priėmimo ir perdavimo kontrolei užtikrinti. Pagal ginkluotės apskaitos dokumentus atlikus ginkluotės patikrinimą, surašomi aktai, kurių vienas egzempliorius perduodamas Kalėjimų departamentui.

VI. GINKLINIŲ ĮRENGIMAS IR JŲ APSAUGA

110. Kalėjimų departamento direktorius sprendimą dėl ginklinės įrengimo priima įsakymu.

111. Kalėjimų departamentui pavaldžios įstaigos direktorius sprendimą dėl ginklinės įrengimo įstaigoje priima įsakymu, suderintu su Kalėjimų departamentu.

112. Įrengus ginklinę, pagrindas duoti leidimą laikyti ir saugoti joje ginkluotę yra komisijos, susidedančios iš Kalėjimų departamento arba Kalėjimų departamento ir jam pavaldžios įstaigos už statybos ar remonto vykdymo kontrolę atsakingų asmenų ir apsaugos ir priežiūros pareigūnų, aktas. Akte turi būti nurodyta, ar ginklinės įrengimas atitinka šiame apraše ir kituose Lietuvos Respublikos teisės aktuose, reglamentuojančiuose statybos vykdymo standartus, nurodytus reikalavimus, ar buvo nustatyta trūkumų, jei taip, – numatomi trūkumų pašalinimo terminai. Komisijai turi būti pateikta visa projektinė dokumentacija, signalizacijos priemonių montavimo, paslėptų darbų aktai, durų, sienų charakteristikos, signalizacijos priemonių techninė dokumentacija ir turima kita dokumentacija.

113. Patikrinimo metu nustačius trūkumų ir įstaigai juos pašalinus, komisija pakartotinai tikrina ginklinę, įsitikina, ar akte nurodyti trūkumai pašalinti, ir tai įformina papildomu aktu.

Ginklinių įrengimas

114. Ginklinės įrengimo reikalavimus nustato Kalėjimų departamento direktorius.

Ginklinių apsauga

115. Įstaigos direktoriaus budintysis padėjėjas ir jo pavaduotojas, keičiantis pamainoms priimdami budėjimą, perima ginklinės apsaugą. Patikrina, ar ginklinės patalpa tvarkinga, ar ginkluotė ir/ar kiti daiktai neišmėtyta, tvarkingai sudėta, ar atitinkamos metalinės spintos (seifai) tinkamai užplombuotos, ar grąžinti visi tarnybai naudojami šaunamieji ginklai ir šaudmenys, kita ginkluotė, kuri turi būti saugoma ginklinėje. Jei būtina, metalines spintas (seifus) užplombuoja savo antspaudu. Jei numatyta Apsaugos postų plane, – paskiria ginklinės apsaugos pareigūną (-us), pildo Ginklinės apsaugos priėmimo ir perdavimo žurnalą.

116. Kalėjimų departamentui pavaldžios įstaigos ginklinę saugo pareigūnas, ginkluotas šaunamuoju ginklu. Gavus Kalėjimų departamento direktoriaus leidimą, tinkamai įrengta ginklinė gali būti saugoma kitomis priemonėmis.

117. Kalėjimų departamentui pavaldžios įstaigos ginklinė saugoma įstaigos direktoriaus įsakymu nustatyta tvarka. Įsakyme turi būti nurodyti pareigūnai, atsakingi už ginklinės apsaugą, jų pareigos ir atsakomybė pagal pareigybių aprašymus, ginklinės apsaugos vykdymo ir apsaugos sistemų kontrolės tvarka, pareigūnų, turinčių teisę įeiti į ginklinę, sąrašas. Į sąrašą taip pat turi būti įtraukti už žinybinės ginkluotės apyvartą atsakingas Kalėjimų departamento pareigūnas (ginklininkas) ir jo tiesioginis vadovas.

118. Kalėjimų departamento ir Kalėjimų departamentui pavaldžios įstaigos ginklinės ir metalinių spintų (seifų), kuriose laikoma ir saugoma ginkluotė, raktų komplektai turi būti ne mažiau kaip du. Vieną raktų komplektą nuo ginklinės ir metalinių spintų (seifų) saugo įstaigos direktoriaus budintysis padėjėjas, antrą komplektą užantspauduotoje metalinėje dėžutėje – įstaigos direktorius arba įstaigos direktoriaus pavaduotojas, kuriam priskirta apsaugos ir priežiūros sritis.

Esant poreikiui, didesnį raktų komplektų skaičių įsakymu nustato įstaigos direktorius.

119. Kalėjimų departamento Mokymo centro direktorius įsakymu skiria pareigūnus, atsakingus už ginklinės ir metalinių spintų (seifų) raktų komplektų saugojimą ir naudojimą Mokymo centre.

120. Kalėjimų departamentui pavaldžios įstaigos, išskyrus Kalėjimų departamento Mokymo centrą, direktoriaus budinčiajam padėjėjui ar kitam (kitiems) įstaigos direktoriaus įsakymu nustatytam asmeniui (-ims) draudžiama raktus nuo ginklinės ir metalinių spintų (seifų) perduoti kitam asmeniui, išskyrus įstaigos direktorių ar direktoriaus pavaduotoją, kuriam priskirta apsaugos ir priežiūros sritis.

VII. PAREIGŪNŲ, TARNYBOJE TURINČIŲ IR NAUDOJANČIŲ ŠAUNAMUOSIUS GINKLUS, ŠAUDMENIS IR KITĄ GINKLUOTĘ,

TEISĖS IR PAREIGOS

Teisės tarnyboje turėti ir naudoti šaunamąjį ginklą ir šaudmenis įgijimas

121. Teisę tarnyboje turėti ir naudoti šaunamąjį ginklą ir šaudmenis Kalėjimų departamento ir jam pavaldžių įstaigų pareigūnai įgyja tik privalomai pasitikrinę sveikatą ir pripažinti tinkamais tarnybai, išėję įvadinio mokymo kursą ir išlaikę šaunamojo ginklo sandaros, jo saugojimo ir naudojimo žinių patikrinimo bei šaudybos įskaitas.

122. Šaudybos įskaitos organizuojamos vadovaujantis Šaudymo pratybų organizavimo Kalėjimų departamento prie Lietuvos Respublikos teisingumo ministerijos ir jam pavaldžių įstaigų pareigūnams taisyklių, patvirtintų Kalėjimų departamento direktoriaus direktoriaus 2006 m. vasario 28 d. įsakymu Nr. 4/07-75 (toliau – Šaudymo pratybų organizavimo taisyklės), 2 priede nustatytais pistoleto ir/ar automatinio šautuvo pradinės pakopos 1 ir 2 pratimais (su atitinkamu naudoti tarnyboje numatytu šaunamuoju ginklu).

123. Pareigūnų žinias apie ginklo sandarą, jo laikymą, saugojimą ir naudojimą bei praktinius šaudymo įgūdžius tikrina Kalėjimų departamento Mokymo centro komisija.

124. Pareigūnams, išlaikiusiems teorinių žinių patikrinimo ir praktinio šaudymo įskaitas, Kalėjimų departamento Mokymo centro komisija išduoda tai patvirtinančius pažymėjimus.

125. Teorinių žinių patikrinimo ir praktinio šaudymo įskaitų laikymo dokumentų išrašai įdedami į pareigūnų asmens bylas.

126. Kalėjimų departamento direktorius, esant tarnybiniam būtinumui, tarnyboje gali turėti ir naudoti šaunamąjį ginklą, nepriskirtą Kalėjimų departamento pareigūnams.

127. Pareigūnai, įgiję teisę tarnyboje turėti ir naudoti šaunamąjį ginklą ir šaudmenis, esant tarnybiniam būtinumui, įstaigos, kurioje dirba, vadovui turi pateikti prašymą, kad jiems būtų priskirtas ginklas ir šaudmenys, o Kalėjimų departamentui pavaldžių įstaigų direktoriai šį prašymą pateikia Kalėjimų departamento direktoriui.

128. Kalėjimų departamento direktorius ir Kalėjimų departamentui pavaldžių įstaigų direktoriai įsakymais patvirtina pareigūnų sąrašus, pagal kuriuos pareigūnams tarnybai priskiriami šaunamieji ginklai ir šaudmenys, nurodant šaunamųjų ginklų ir šaudmenų rūšį, numerius. Vadovaudamasis įsakymu patvirtintu sąrašu, už ginkluotės apyvartą atsakingas pareigūnas (ginklininkas) pareigūnams išduoda Ginklo korteles, kuriose nurodomas priskirtas ginklas ir jo duomenys. Užpildomos Ginkluotės apskaitos ir skyrimo žurnalas (IV ar V dalys).

129. Kalėjimų departamento ir jam pavaldžių įstaigų pareigūnai, nurodyti šio aprašo 130 punkte, įgiję teisę tarnyboje turėti ir naudoti šaunamąjį ginklą ir šaudmenis, turi teisę Kalėjimų departamento direktoriui pateikti prašymą ir kitus patvirtinančius dokumentus, kad gautų leidimą nuolat laikyti ir nešiotis pistoletą su šaudmenimis.

130. Teisę nuolat laikyti ir nešiotis pistoletą su šaudmenimis įgyja tik tie pareigūnai, kurie yra išėję įvadinio mokymo kursą ir išlaikę šaunamojo ginklo sandaros, jo laikymo, saugojimo ir naudojimo žinių patikrinimo bei šaudybos įskaitas ir nuolat eina šias pareigas:

130.1. Kalėjimų departamento direktorius;

130.2. Kalėjimų departamentui pavaldžios įstaigos direktorius;

130.3. Kalėjimų departamento direktoriaus pavaduotojas, kuriam priskirta apsaugos ir priežiūros sritis;

130.4. Kalėjimų departamento administracijos padalinio, atsakingo už žinybinės ginkluotės apyvartą, Kriminalinės žvalgybos skyriaus bei Imuniteto skyriaus viršininkai;

130.5. Kalėjimų departamento už žinybinės ginkluotės apyvartą atsakingas Kalėjimų departamento pareigūnas (ginklininkas), pareigūnai, vykdantys kriminalinę žvalgybą bei apsaugą nuo nusikalstamo poveikio.

131. Kalėjimų departamento direktorius ar atitinkamai Kalėjimų departamentui pavaldžių įstaigų direktoriai įsakymais gali leisti nuolat laikyti ir nešiotis pistoletus su šaudmenimis pareigūnams, turintiems tokią teisę, patvirtindami šių pareigūnų sąrašus. Esant tarnybiniam būtinumui, sąrašai gali būti papildomi ar keičiami.

132. Pareigūnams, kuriems Kalėjimų departamento direktorius įsakymu leido nuolat laikyti ir nešiotis pistoletus su šaudmenimis, už žinybinės ginkluotės apyvartą atsakingas Kalėjimų departamento pareigūnas (ginklininkas) ar jo tiesioginis vadovas išduoda šią teisę patvirtinančius dokumentus – Leidimą nuolat laikyti ir nešiotis pistoletą su šaudmenimis ir atitinkamą Ginklo kortelę.

133. Pareigūnams, kuriems Kalėjimų departamentui pavaldžių įstaigų direktoriai įsakymais leido nuolat laikyti ir nešiotis pistoletus ir šaudmenis, už įstaigos ginkluotės apyvartą atsakingas pareigūnas (ginklininkas) ar jo tiesioginis vadovas išduoda šią teisę patvirtinančius dokumentus – Leidimą nuolat laikyti ir nešiotis pistoletą su šaudmenimis ir atitinkamą Ginklo kortelę.

134. Leidimai nuolat laikyti ir nešiotis pistoletą su šaudmenimis galioja iki leidime nustatyto termino pabaigos arba iki tol, kol pareigūnas eina pareigas, arba iki Kalėjimų departamento direktoriaus raštiško sprendimo apie leidimo galiojimo atšaukimą. Leidimų galiojimo terminas nustatomas ne ilgesnis kaip 6 metai nuo leidimo išdavimo datos.

135. Kalėjimų departamento direktoriui Leidimą nuolat laikyti ir nešiotis pistoletą su šaudmenimis ir Ginklo kortelę pasirašo Kalėjimų departamento direktoriaus pavaduotojas, kuriam priskirta apsaugos ir priežiūros sritis, o išduoda – už žinybinės ginkluotės apyvartą atsakingas Kalėjimų departamento pareigūnas (ginklininkas).

136. Leidimai nuolat laikyti ir nešiotis pistoletą su šaudmenimis, taip pat Ginklo kortelės registruojami Nuolat laikyti ir nešiotis išduotų leidimų, ginklo kortelių registre.

Teisės tarnyboje turėti ir naudoti specialiąsias priemones įgijimas

137. Teisę naudoti specialiąsias priemones Kalėjimų departamento ir jam pavaldžių įstaigų pareigūnai įgyja, tik išėję įvadinio mokymo kursą ir išlaikę specialiųjų priemonių naudojimo įskaitas.

Pareigūnų, kurie turi teisę turėti ir naudoti šaunamąjį ginklą ir šaudmenis, pareigos

138. Kalėjimų departamento ar jam pavaldžios įstaigos pareigūnas, kuris tarnyboje turi ir naudoja šaunamuosius ginklus ir šaudmenis, privalo vadovautis šiuo aprašu, Lietuvos Respublikos bausmių vykdymo kodeksu, Lietuvos Respublikos ginklų ir šaudmenų kontrolės įstatymu, Tarnybos Kalėjimų departamente prie Lietuvos Respublikos teisingumo ministerijos statutu ir kitais teisės aktais.

139. Kalėjimų departamento ar jam pavaldžios įstaigos pareigūnas, kuris tarnyboje turi ir naudoja šaunamuosius ginklus ir šaudmenis, privalo laikytis bendrųjų šaunamojo ginklo naudojimo saugumo principų ir vadovautis Saugaus elgesio su šaunamuoju ginklu tarnyboje, tire ar šaudykloje, ginklų saugykloje ir šaunamojo ginklo švaros palaikymo Kalėjimų departamento prie Lietuvos Respublikos teisingumo ministerijos ir jam pavaldžių įstaigų pareigūnams taisyklių, patvirtintų Kalėjimų departamento direktoriaus 2006 m. vasario 23 d. įsakymu Nr. 4/07-70, nuostatomis.

140. Pareigūnai, vykdydami tarnybą laisvės atėmimo vietų apsaugos postuose, vadovaujasi taip pat ir Laisvės atėmimo vietų apsaugos ir priežiūros instrukcijos, patvirtintos Kalėjimų departamento direktoriaus įsakymu, nuostatomis.

141. Pareigūnas, kuriam neišduotas Leidimas nuolat laikyti ir nešiotis pistoletą, išeiti su šaunamuoju ginklu už Kalėjimų departamento ar Kalėjimų departamentui pavaldžios įstaigos teritorijos ribų be atskiro įstaigos direktoriaus raštiško leidimo neturi teisės.

142. Pareigūnas, kuriam išduotas Leidimas nuolat laikyti ir nešiotis pistoletą su šaudmenimis, privalo:

142.1. tarnybinį pistoletą ir šaudmenis nešiotis ginklo dėkle taip, kad kiti asmenys jo nematytų. Matomoje vietoje dėkle ginklą gali nešiotis tik uniformuotas pareigūnas;

142.2. tinkamai laikyti tarnybinį pistoletą ir šaudmenis bei laikytis šaunamojo ginklo ir šaudmenų laikymo reikalavimų, nustatytų Lietuvos Respublikos teisės aktuose;

142.3. sudaryti sąlygas už žinybinės ginkluotės apyvartą atsakingam Kalėjimų departamento pareigūnui (ginklininkui) ir jo tiesioginiam vadovui patekti į tarnybinio pistoleto ir šaudmenų laikymo vietas bei pareikalavus pateikti patikrinti šaunamąjį ginklą, šaudmenis bei Leidimą nuolat laikyti ir nešiotis pistoletą su šaudmenimis;

142.4. gabenant tarnybinį pistoletą ir šaudmenis atskiroje dėžėje (taroje) į kitą laikymo vietą, šaudyklą ar kitur, pistoletą laikyti neužtaisytą (šaudmuo neturi būti įleistas į ginklo vamzdį), įdėtą į dėklą, dėtuvė su šaudmenimis turi būti išimta iš ginklo;

142.5. gyvenamoje vietoje tinkamai įsirengti atitinkamų gabaritų metalinę spintą šaunamajam ginklui su šaudmenims saugoti;

142.6. apie tarnybinio pistoleto, šaudmenų, Leidimo nuolat laikyti ir nešiotis pistoletą su šaudmenimis vagystę ar praradimą nedelsdamas pranešti tiesioginiam vadovui arba vadovybei;

142.7. likus ne ilgiau kaip vienai darbo dienai iki Leidimo nuolat laikyti ir nešiotis pistoletą su šaudmenimis galiojimo termino pabaigos, tarnybinį pistoletą ir šaudmenis pristatyti saugoti į ginklinę.

143. Pareigūnui, kuriam išduotas Leidimas nuolat laikyti ir nešiotis pistoletą su šaudmenimis, draudžiama:

143.1. tarnybinį pistoletą nešiotis neturint su savimi tarnybinio pažymėjimo ir Leidimo nuolat laikyti ir nešiotis pistoletą su šaudmenimis;

143.2. tarnybinį pistoletą su šaudmenimis gabenti neturint su savimi tarnybinio pažymėjimo ir Leidimo nuolat laikyti ir nešiotis pistoletą su šaudmenimis;

143.3. tarnybinį pistoletą ir šaudmenis nešiotis, gabenti neblaiviam, – kai alkoholio koncentracija kraujyje didesnė nei 0,00 promilės, – apsvaigusiam nuo narkotinių, psichotropinių ar kitų svaigiųjų medžiagų;

143.4. panaudojus tarnybinį pistoletą, vartoti alkoholinius gėrimus, narkotines, psichotropines ar kitas svaigiąsias medžiagas, iki bus patikrintas blaivumas ar apsvaigimas arba bus atsisakyta tai atlikti;

143.5. dėkle nešiotis parengtą šaudyti tarnybinį pistoletą (su įleistu į šovinio lizdą šaudmeniu, revolverį – su atlaužtu gaiduku);

143.6. tarnybinį pistoletą duoti kitam asmeniui – šis reikalavimas netaikomas mokant asmenis naudotis šaunamuoju ginklu per nustatytus mokymus, šaudymo pratybas arba perduodant šaunamąjį ginklą per kitą, turintį teisę turėti šaunamąjį ginklą, pareigūną saugoti į ginklinę;

143.7. sudaryti kliūtis už žinybinės ginkluotės apyvartą atsakingam Kalėjimų departamento pareigūnui (ginklininkui) ir jo tiesioginiam vadovui apžiūrėti tarnybinį pistoletą, šaudmenis, jų saugojimo ir laikymo vietas – tiek darbo vietoje, tiek gyvenamose vietose.

144. Pareigūnai, laikydami ir saugodami tarnybinius pistoletus ir šaudmenis savo gyvenamosiose vietose, atsako Lietuvos Respublikos teisės aktų nustatyta tvarka.

VIII. ŠAUNAMŲJŲ GINKLŲ NAUDOJIMO VERTINIMAS IR

TECHNINĖ JŲ PRIEŽIŪRA

Šaunamųjų ginklų naudojimo vertinimas

145. Šaunamojo ginklo naudojimo vertinimas – tai procesas, kurio metu, atsižvelgiant į techninę A arba B kategorijos ginklo būklę (šaunamojo ginklo pagrindinės ar atsarginės dalys, šaunamojo ginklo priedai ir priedėliai atskirai nevertinami), nustatoma, ar ginklas tinkamas ar netinkamas tolimesniam naudojimui.

146. Šaunamojo ginklo vertinimą atlieka Kalėjimų departamento ginkluotės naudojimo įvertinimo komisija. Šaunamųjų ginklų vertinimo dokumentus (aktus, pažymas, protokolus) tvirtina Kalėjimų departamento direktorius arba jo pavaduotojas, kuriam priskirta apsaugos ir priežiūros sritis.

147. Šaunamieji ginklai vertinami:

147.1. Kalėjimų departamentui perimant naudotus šaunamuosius ginklus iš kitų institucijų;

147.2. priešlaikinio šaunamojo ginklo gedimo ar jo kitokių pažeidimų atvejais vertinamos remonto galimybės ir ekonominis remonto naudingumas;

147.3. po šaunamojo ginklo remonto;

147.4. praėjus 25 metams po ginklo įsigijimo ar priėmimo naudoti pradžios.

148. Vertinant šaunamuosius ginklus pagal šio aprašo 147.4. punkto nuostatas, vertinama ginklų detalių techninė būklė: šautuvai, karabinai, automatiniai šautuvai ir kulkosvaidžiai – pagal uokso, drūtgalio, vamzdžio ar spynos susidėvėjimą; pistoletai ir revolveriai – pagal spynos, būgno ir vamzdžio susidevėjimą.

149. Vadovaudamasis šiuo aprašu, dėl tolimesnio šaunamųjų ginklų naudojimo tarnyboje ar tolimesnės jų apyvartos po jų vertinimo, sprendimus priima įstaigos, kuri valdo, naudoja ir disponuoja patikėjimo teise ginklą, direktorius, atsižvelgdamas į Kalėjimų departamento ginkluotės naudojimo įvertinimo komisijos siūlymus.

150. Šaunamieji ginklai, kurie akivaizdžiai yra techniškai netvarkingi ir tolimesnis jų naudojimas gali sukelti rimtų pasekmių žmogaus sveikatai ir gyvybei, įstaigos, kuri valdo, naudoja ir disponuoja jais patikėjimo teise, direktoriaus sprendimu iki remonto išimami iš naudojimo tarnyboje ir laikomi atskirai nuo tinkamų tarnyboje naudoti šaunamųjų ginklų. Vadovaujantis šio aprašo nuostatomis, sprendžiamas klausimas dėl tolimesnės jų apyvartos. Toliau naudoti tarnyboje tokius ginklus draudžiama.

Kalėjimų departamentui pavaldžios įstaigos direktorius ar jo pavaduotojas, kuriam paskirta apsaugos ir priežiūros sritis, apie tokius ginklus informuoja Kalėjimų departamentą.

Šaunamųjų ginklų techninė priežiūra

151. Šaunamųjų ginklų techninės priežiūros rūšys yra:

151.1. Apžiūra – tai šaunamojo ginklo patikrinimas, kurio metu ginklas neardomas. Apžiūros metu sutikrinami numeriai, apžiūrimas vamzdis (vamzdis turi būti be įtrūkimų, gilių įbrėžimų, įdubimų, išpūtimų ir vizualiai pastebimo išlenkimo), saugiklio darbo režimai, ginklo mechanizmų tarpusavio sąveikos patikrinimas, ginklo komplektacijos patikrinimas.

151.2. Išardymas – tai dalinis arba visiškas šaunamojo ginklo išardymas:

151.2.1. dalinis ginklo išardymas atliekamas siekiant ginklą išvalyti, atidžiai apžiūrėti mechanizmų darbą, ginklo šovinių dėtuvę, vamzdį, spyną. Dalinį išardymą atlieka pareigūnas, kuriam priskirtas šaunamasis ginklas, arba atsakingas už ginkluotės apyvartą pareigūnas (ginklininkas), arba kitas įstaigos direktoriaus įsakymu paskirtas pareigūnas ne rečiau kaip vieną kartą per mėnesį;

151.2.2. visiškas ginklo išardymas, esant poreikiui, atliekamas norint kruopščiai išvalyti ginklo mechanizmus, pašalinti gedimus. Visišką ginklo išardymą atlieka turintis atitinkamą kvalifikaciją Kalėjimų departamento ar jam pavaldžios įstaigos pareigūnas arba juridinis asmuo, su kuriuo Kalėjimų departamentas sudarė aptarnavimo sutartį ir kuris turi nustatyta tvarka išduotą licenciją atitinkamo tipo šaunamųjų ginklų remontui.

151.3. Specialioji apžiūra – tai šaunamojo ginklo susidėvėjusių pagrindinių detalių keitimas, kuris nereikalauja visiško ginklo išardymo ar kitokio remonto. Po šių veiksmų toks šaunamasis ginklas privalo būti išbandytas šaudykloje ir įsitikinta, kad šaunamojo ginklo veikimas – tikslumas, mechanizmų darbas, šaudmenų tūtelių įskėlimas, išmetimas yra nepakitęs.

Už specialiosios apžiūros atlikimą atsako įstaigos, kuri valdo, naudoja ir disponuoja šaunamuoju ginklu patikėjimo teise, direktorius.

151.4. Remontas – tai šaunamojo ginklo remontas, kuris atliekamas akivaizdžiai sugedusiam ginklui, kai ginklas kovinėje būsenoje nešaudo. Remonto metu atliekamas šaunamojo ginklo svarbių mazgų ir mechanizmų išardymas, gedimų nustatymas, jų šalinimas, susidėvėjusių ar sugedusių detalių pakeitimas atsarginėmis detalėmis, visų mechanizmų reguliavimas, ginklo dažymas (lakavimas) ar kiti ginklo ar pagrindinių ginklo dalių remonto darbai.

Šaunamojo ginklo remontą atlieka turintis atitinkamą kvalifikaciją Kalėjimų departamento ar jam pavaldžios įstaigos pareigūnas arba juridinis asmuo, su kuriuo Kalėjimų departamentas sudarė aptarnavimo sutartį ir kuris turi nustatyta tvarka išduotą licenciją atitinkamo tipo šaunamųjų ginklų remontui. Atsiradus poreikiui ir atlikus šaunamojo ginklo remontą, įstaigos, kuri valdo, naudoja ir disponuoja šaunamuoju ginklu patikėjimo teise, direktorius, atsižvelgdamas į ginklą remontavusių specialistų pastabas ar siūlymus, sprendžia dėl tolimesnio šaunamojo ginklo naudojimo.

Po remonto šaunamasis ginklas privalo būti išbandytas šaudykloje ir įsitikinta, ar šaunamojo ginklo veikimas – tikslumas, mechanizmų darbas, šaudmenų tūtelių įskėlimas, išmetimas yra nepakitę, surašomas šaunamojo ginklo išbandymo aktas.

151.5. Nenaudojamai rezervinei ginkluotei vieną kartą per pusmetį atliekama apžiūra.

152. Atliekant šaunamojo ginklo specialiąją apžiūrą ar techninį aptarnavimą, Ginkluotės apskaitos ir skyrimo žurnalo (I dalies) šaunamojo ginklo duomenų eilės 12 skiltyje įrašoma duomenų taisymo data, naujas šaunamojo ginklo duomenų eilės numeris žurnale, visa eilė užbraukiama raudonu (geltonu) permatomo rašalo markeriu. Žurnalo naujoje šaunamojo ginklo duomenų eilėje įrašomi faktiniai šaunamojo ginklo duomenys, o naujos eilės 12 skiltyje nurodoma eiliškumo pasikeitimo priežastis ir teisinis atliktų procedūrų pagrindas.

IX. GINKLUOTĖS APYVARTOS MOKYMO CENTRE YPATUMAI

153. Mokymo centro direktorius asmeniu, atsakingu už Mokymo centro ginkluotės apyvartą (ginklininku), įsakymu skiria Mokymo centro kompetetingą nuolatinį darbuotoją.

154. Mokymo centro šaunamieji ginklai metalinėse spintose (seifuose) saugomi Mokymo centro ginklinėje arba Mokymo centro direktoriaus įsakymu nustatytoje specialioje patalpoje (toliau – ginklų patalpa), kuri turi būti eksploatuojama vadovaujantis šio aprašo 111, 112, 113 ir 114 punktų nuostatomis.

155. Mokymo centro ginkluotė gali būti perduota saugoti į kitos Kalėjimų departamentui pavaldžios įstaigos ginklinę, pagal bendrą Mokymo centro ir Kalėjimų departamentui pavaldžios įstaigos direktorių įsakymą, suderintą su Kalėjimų departamento direktoriumi.

156. Laikant ir saugant šaunamuosius ginklus Mokymo centro ginklinėje arba Mokymo centro ginklų patalpoje, būtina vadovautis šio aprašo 116 ir 117 punktų nuostatomis.

157. Mokymo centro ginklinėje ar Mokymo centro ginklų patalpoje ginkluotė turi būti laikoma tvarkingai sudėta, išvalyta ir suskirstyta, vadovaujantis šio aprašo 159 punkto nuostatomis.

158. Mokymo centro ginklinėje ar Mokymo centro ginklų patalpoje turi būti iškabintas inventoriaus aprašas, kuriame nurodomas metalinių spintų (seifų), dėžių skaičius, ant jų nurodyti eilės numeriai ir darbuotojo (-ų), materialiai atsakingo (-ų) už metalinėse spintose (seifuose) laikomą ir saugomą ginkluotę, pareigos, vardas (-ai) ir pavardė (-ės), iškabintos kitų šio aprašo 117 punkte nurodytų dokumentų kopijos (ar jų išrašai).

Vidinėje metalinių spintų (seifų) durų pusėje turi būti pritvirtintas viduje esančios ginkluotės žiniaraštis, parengtas vadovaujantis šio aprašo 13.9 punkto nuostatomis.

159. Mokymo centro ginklinėje, Mokymo centro ginklų patalpoje arba Kalėjimų departamentui pavaldžios įstaigos ginklinėje, kurioje pagal susitarimą laikoma ir saugoma Mokymo centro ginkluotė, ji laikoma ir saugoma suskirstyta atskirose lentynose arba atskirose metalinėse spintose (seifuose):

159.1. antspauduojamose metalinėse spintose (seifuose) – A ir B kategorijos ginklai, po dvi jų dėtuves, šios kategorijos ginklų pagrindinės ar atsarginės dalys ir šaudmenų kiekis kiekvieno ginklo dviem dėtuvėms. Ginklų priedėliai ir priedai, rezerviniai A ir B kategorijų ginklų šaudmenys, gali būti saugomi atskirai;

159.2. metalinėse spintose (seifuose) – C kategorijos ginklai, po dvi jų dėtuves, šios kategorijos ginklų pagrindinės ar atsarginės dalys ir šaudmenų kiekis kiekvieno ginklo dviem dėtuvėms. Ginklų priedėliai ir priedai, taip pat mokomieji ginklai, mokomieji šaudmenys, rezerviniai C kategorijos ginklų šaudmenys, gali būti saugomi atskirai.

159.3. specialiosios, mokymo ir ginklų priežiūros priemonės, D kategorijos ginklai, jų priedėliai ir priedai tvarkingai sudėti saugomi Mokymo centro ar įstaigos direktoriaus nustatytoje atskiroje patalpoje (vietoje).

160. Mokymo centro kompetetingas nuolatinis darbuotojas, atsakingas už Mokymo centro ginkluotės apyvartą (ginklininkas), esant būtinybei, taip pat vykdo šias funkcijas:

160.1. iš Kalėjimų departamentui pavaldžios įstaigos, kurioje pagal susitarimą laikoma ir saugoma Mokymo centro ginkluotė, ginklinės, vadovaudamasis šio aprašo nuostatomis, paima mokymams (pratyboms) reikalingą ginkluotę ir pristato ją į Mokymo centrą;

160.2. prieš mokymų (pratybų) pradžią išduoda ginkluotę mokymus vedantiems specialistams, o mokymams (pratyboms) pasibaigus, ją priima saugoti. Apie ginkluotės priėmimą ir perdavimą pažymi Ginkluotės išdavimo tarnybai ir priėmimo apskaitos žurnale;

160.3. poilsio ir pietų pertraukos metu ar pasibaigus mokymų (pratybų) dienai, jei mokymai (pratybos) organizuojami ne vieną dieną, priima laikinai saugoti mokymams (pratyboms) išduotą ginkluotę.

X. BAIGIAMOSIOS NUOSTATOS

161. Ginkluotės apyvartos atvejais, kurie šiame apraše nesureguliuoti ar dėl tam tikros specifikos ne visiškai sureguliuoti, Kalėjimų departamentui pavaldžios įstaigos direktoriaus rašytiniu prašymu gali būti priimti atskiri (specialūs) Kalėjimų departamento direktoriaus įsakymai.

162. Nuteistųjų ar suimtųjų riaušių arba grupinio pasipriešinimo laisvės atėmimo vietos administracijai atvejais, kurių metu vyksta pogromai, padegimai, įkaitų grobimai ir kitokie tyčiniai veiksmai, šiurkščiai pažeidžiantys laisvės atėmimo vietos vidaus tvarką, Kalėjimų departamento direktoriaus arba jo pavaduotojo, kuriam priskirta apsaugos ir priežiūros sritis, žodiniu nurodymu prieš nuteistuosius ar suimtuosius gali būti panaudoti vandensvaidžiai, specialios paskirties dujos, šarvuočiai ar kita technika.

163. Šio aprašo nuostatos privalomos visiems Kalėjimų departamento ir jam pavaldžių įstaigų pareigūnams.

__________________________

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

1 priedas

(Ginkluotės apskaitos ir skyrimo žurnalo forma)

___________________________________________________________________

(įstaigos pavadinimas)

GINKLUOTĖS APSKAITOS IR SKYRIMO

ŽURNALAS

I dalis. Šaunamųjų ginklų, atsarginių jų dalių (jei jos numeruotos), priedėlių

apskaita pagal ginklo numerius

Eil. Nr.	Ginklas įsigytas (gautas iš)	Ginklo pavadinimas ir modelis; kalibras	Ginklo serija ir gamyklinis numeris	Ginklo pagami-nimo metai (jei žinomi)	Ginklas perduotas naudoti ar nurašyti	Pastabos, informacija apie šaunamojo ginklo techninės priežiūros žymas ir kiti esminiai duomenys

įstaigos pavadinimas	pagal dokumentą

įstaigos pavadinimas	pagal dokumentą

data	nu-me-ris

data	nu-me-ris

1	2	3	4	5	6	7	8	9	10	11

(Ginkluotės apskaitos ir skyrimo žurnalo formos tęsinys)

II dalis. Ginkluotės apskaita

Eil. Nr.	Ginkluotės (nenumeruotų ginklų priedų, pagrindinių dalių, spec. priemonių ir pan.) pavadinimas	Įsigyta (gauta, perimta)	Kiekis (vnt.)	Pastabos

įstaigos pavadinimas	pagal dokumentą	išduo-ta tarny-bai	sau-goma rezer-ve	ben-dras

pavadinimas	data	nu-me-ris

1	2	3	4	5	6	7	8	9	10

Pastaba. Antroje Ginkluotės apskaitos ir skyrimo žurnalo dalyje, vadovaujantis Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašu, apskaitoma visa įstaigoje esanti ginkluotė, išskyrus šaunamuosius ginklus ir šaudmenis.

III dalis. Šaudmenų apskaita

Eil. Nr.	Šaudmenų pavadinimas	Įsigyta (gauta, perimta ar kita)	Šaudmenų kiekis (vnt.)	Pastabos (pvz., šaudmenų nurašymo data ir pan.)

įstaigos pavadinimas	kiekis (vnt.)	pagal dokumentą	sau-goma rezer-ve	išduo-ta tarny-bai, moky-mams	nura-šyta	faktinis bendras skaičius

data	nu-me-ris

1	2	3	4	5	6	7	8	9	10	11

Pastaba. Trečioje Ginkluotės apskaitos ir skyrimo žurnalo dalyje, vadovaujantis Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašu, apskaitomi visi įstaigoje esantys šaudmenys.

(Ginkluotės apskaitos ir skyrimo žurnalo formos tęsinys)

IV dalis. Kovinio pistoleto skyrimas

Eil. Nr.	Kovinis pistoletas	Pareigūno, kuriam priskirtas ginklas, pareigos, vardas ir pavardė	Skiriamų priedų pavadinimai, kiekis (vnt.)

pavadinimas ir modelis; kalibras	serija ir gamyk-linis numeris	pagami-nimo metai

šaudmenys	dėklas (vnt.)

kalibras ir pavadinimas	kiekis (vnt.)

1	2	3	4	5	6	7	8

Skiriamų priedų pavadinimai kiekis (vnt.)	Pareigūno, kuriam priskirtas ginklas, parašas	Grąžinta
*	*	*	*

data	priėmusio pareigūno vardas ir pavardė, parašas
9	10	11	12	13	14	15

V dalis. Kovinio automatinio šautuvo skyrimas

Eil. Nr.	Kovinis automatinis šautuvas (ilgasis šaunamasis ginklas	Pareigūno, kuriam priskirtas ginklas, pareigos, vardas ir pavardė	Skiriamų priedų pavadinimai, kiekis (vnt.)

pavadinimas ir modelis; kalibras	serija ir gamyk-linis numeris	pagami-nimo metai

šaudmenys	dėklas (vnt.)

kalibras ir pavadinimas	kiekis (vnt.)

1	2	3	4	5	6	7	8

(Ginkluotės apskaitos ir skyrimo žurnalo formos tęsinys)

V dalis. Kovinio automatinio šautuvo skyrimas

Skiriamų priedų pavadinimai kiekis (vnt.)	Pareigūno, kuriam priskirtas ginklas, parašas	Grąžinta
*	*	*	*

data	priėmusio pareigūno vardas ir pavardė, parašas
9	10	11	12	13	14	15

_____________________	_______________	_________________

(už žurnalo pildymą atsakingo	(parašas)	(vardas ir pavardė)

asmens pareigų pavadinimas)

Pastaba. * Ketvirtos ir penktos Ginkluotės apskaitos ir skyrimo žurnalo dalių lentelių antraštinėje dalyje esančiose tuščiose skiltyse nurodomi kiti ginklų priedų pavadinimai (nereikalingos skiltys žurnale tuščios nepaliekamos). Šiose dalyse, vadovaujantis Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašu, apskaitomi visi įstaigoje tarnybai išduoti pareigūnams šaunamieji ginklai.

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

2 priedas

(Ginkluotės išdavimo tarnybai ir priėmimo apskaitos žurnalo forma)

_________________________________________________________

(įstaigos pavadinimas)

GINKLUOTĖS IŠDAVIMO TARNYBAI IR PRIĖMIMO

APSKAITOS ŽURNALAS

I dalis. Šaunamųjų ginklų, jų priedų, priedėlių ir šaudmenų išdavimo ir priėmimo apskaita

(naudojama tarnybai, mokymams)

Data	Gavusiojo vardas ir pavardė, parašas	Išduota	Grąžinta	Priėmusiojo (budinčiojo padėjėjo) vardas ir pavardė, parašas

ginkluotės pavadini-mas	serija, numeris, šaudmenų kalibras	kiekis (vnt.)	data	ginkluotės pavadini-mas serija ir numeris; kalibras	kiekis (vnt.)

1	2	3	4	5	6	7	8	9

II dalis. Šaunamųjų ginklų, jų priedų, priedėlių ir šaudmenų, išduotų nuolat

laikyti ir nešiotis, apskaita

Eil. Nr.	Gavusiojo vardas ir pavardė, parašas	Ginkluotės pavadinimas	Išduota	Grąžinta	Priėmusiojo vardas ir pavardė, parašas	Pastabos

data	serija ir numeris; kalibras	kiekis (vnt.)	data	serija ir numeris; kalibras	kiekis (vnt.)

1	2	3	4	5	6	7	8	9	10	11

(Ginkluotės išdavimo tarnybai ir priėmimo apskaitos žurnalo formos tęsinys)

III dalis. Ginkluotės būklės patikrinimo išvados

Patikrinimo data	Tikrinančio pareigūno vardas ir pavardė	Pareigūno parašas	Pastabos ar pasiūlymai
1	2	3	4

_____________________	_______________	_________________

(už žurnalo pildymą atsakingo	(parašas)	(vardas ir pavardė)

asmens pareigų pavadinimas)

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

3 priedas

(Ginklinės apsaugos priėmimo ir perdavimo žurnalo forma)

________________________________________________________________________

(įstaigos pavadinimas)

GINKLINĖS APSAUGOS PRIĖMIMO IR PERDAVIMO

ŽURNALAS

Budėjimo perdavimo ir priėmimo data	Perduodantis ginklinės apsaugą pareigūnas	Priimantis ginklinės apsaugą pareigūnas

pareigos	vardas ir pavardė	parašas	pareigos	vardas ir pavardė	parašas
1	2	3	4	5	6	7

(Ginklinės apsaugos priėmimo ir perdavimo žurnalo formos tęsinys)

Ginklinėje saugomos ginkluotės pavadinimai
Automatinis šautuvas	Šoviniai 5,45x39	Pistoletas	Šoviniai 9x19	*	*	*	*	*	*	*	*
iš viso saugoma	skirta tarnybai	rezerve	iš viso saugoma	skirta tarnybai	rezerve	iš viso saugoma	skirta tarnybai	rezerve	iš viso saugoma	skirta tarnybai	rezerve
11	12	13	14	15	16	17	18	19	20	21	21	*	*	*

Pastaba. * Lentelės antraštinėje dalyje esančiose tuščiose skiltyse nurodomi įstaigos kiti turimų šaunamųjų ginklų, šaudmenų modeliai ar šaunamųjų ginklų priedėlių ar pagrindinių (ar atsarginių) dalių modeliai. Nereikalingos skiltys žurnale tuščios nepaliekamos.

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

4 priedas

(Specialiųjų ar kitų priemonių išdavimo ir priėmimo tarnybai apskaitos žurnalo forma)

________________________________________________________________

(įstaigos pavadinimas)

SPECIALIŲJŲ AR KITŲ PRIEMONIŲ IŠDAVIMO IR PRIĖMIMO TARNYBAI

APSKAITOS ŽURNALAS

Išda-vimo data	Gavusiojo pareigos, vardas ir pavardė	Kieno nurodymu išduoda-mos specialio-sios priemonės	Išduodamos specialiosios priemonės	Gavusiojo parašas	Grąžinamos specialiosios priemonės	Priėmu-siojo pareigos, vardas ir pavardė	Priėmu-siojo parašas

pavadini-mas	kiekis (vnt.)

pava-dini-mas	kiekis (vnt.)

1	2	3	4	5	6	7	8	9	10

_____________________	_______________	_________________

(už žurnalo pildymą atsakingo	(parašas)	(vardas ir pavardė)

asmens pareigų pavadinimas)

Kalėjimų departamento prie Lietuvos Respublikos teisingumo ministerijos

ir jam pavaldžių įstaigų ginkluotės apyvartos tvarkos aprašo

5 priedas

(Nuolat laikyti ir nešiotis išduotų leidimų, ginklo kortelių registro forma)

__________________________________________________________________________

(įstaigos pavadinimas)

NUOLAT LAIKYTI IR NEŠIOTIS IŠDUOTŲ LEIDIMŲ, GINKLO KORTELIŲ

REGISTRAS

(identifikavimo žymuo)

Reg. Nr.	Dokumentas	Gavusiojo pareigūno vardas ir pavardė, parašas	Dokumento grąžinimas

regis-tracijos data	pavadinimas	galiojimas

data	priėmusio dokumentą pareigūno vardas ir pavardė, parašas

_______________________	____________________	_________________

(už žurnalo pildymą atsakingo	(parašas)	(vardas ir pavardė)

asmens pareigų pavadinimas)

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

6 priedas

(Ginklo kortelės forma)

____________________________________________ (įstaigos pavadinimas) GINKLO KORTELĖ 20__m. d. Nr. . išduota ____________________________________________ , (vardas ir pavardė) _________________________________________________ , (pareigų pavadinimas) patvirtinti, kad jam išduotas šaunamasis ginklas ___________________________________________________ (ginklo modelis, serija, Nr., pagaminimo metai) ______________ vnt. šaudmenų ir ________ vnt. dėtuvių. Pareigūno parašas __________________________ Direktorius ______________ __________________ A. V. (parašas) (vardas ir pavardė)

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

7 priedas

(Leidimo nuolat laikyti ir nešiotis pistoletą su šaudmenimis forma)

Leidimo pirmoji pusė

____________________________________________________________________________ (įstaigos pavadinimas) LEIDIMAS NUOLAT LAIKYTI IR NEŠIOTIS PISTOLETĄ SU ŠAUDMENIMIS 20__m. d. Nr. Vardas___________________________ Pavardė__________________________ Leidimo turėtojui leidžiama nuolat laikyti ir nešiotis pistoletą su šaudmenimis: pistoletas ________________ Nr.	(modelis) (serija, numeris) Galioja iki_______________ Direktorius __________ ________________ (parašas) (vardas ir pavardė) Pareigūno nuotrauka

Leidimo antroji pusė

Leidimo antroji pusė

Papildoma informacija: APIE PISTOLETO PANAUDOJIMĄ PRIEŠ ASMENĮ, PASEKMES AR GINKLO PRARADIMĄ NEDELSIANT PRANEŠTI POLICIJAI IR PROKURATŪRAI Leidimas galioja pateikus tarnybinį pažymėjimą

Pastaba. Pagal galimybes, optimaliausias rekomenduojamas leidimo formatas – 70 mm x 100 mm.

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

8 priedas

(Ginkluotės apskaitos žiniaraščio forma)

______________________________________________________________

(įstaigos pavadinimas)

TVIRTINU

Direktorius

____________________________

(parašas)

____________________________

(vardas ir pavardė)

GINKLUOTĖS APSKAITOS

ŽINIARAŠTIS

20 ___ m.	d. Nr.____

____________________________

(sudarymo vieta)

Eil. Nr.	Ginkluotės pavadinimas, modelis, kalibras	Ginkluotės serija, gamyklinis numeris	Ginkluotės pagaminimo metai (jei žinomi)	Ginkluotės kiekis (jei ginkuotė be numerio)	Ginkluotės kiekio pagal faktinius duomenis pokytis per pusmetį (+/- vnt.)	Pastabos
1	2	4	5	6	7	8
I	Koviniai ginklai
*	*
*	*
II	Sportiniai ginklai
*	*
*	*
III	Mokomieji ginklai
*	*
*	*

_____________________	_______________	_________________

(už žurnalo pildymą atsakingo	(parašas)	(vardas ir pavardė)

asmens pareigų pavadinimas)

Pastaba. * Lentelės dalyse esančiose tuščiose skiltyse nurodoma visa turima ginkluotė suskirstant ją taip: šaunamieji ginklai, kiti ginklai, šaudmenys, ginklų priedai, ginkluotės atsarginės dalys, specialiosios priemonės ir t. t.

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

9 priedas

(Šaudmenų sunaudojimo žiniaraščio forma)

________________________________________________________________

(įstaigos pavadinimas)

ŠAUDMENŲ SUNAUDOJIMO

ŽINIARAŠTIS

20 __ m.	d. Nr.

__________________________

(sudarymo vieta)

Išda-vimo data	Kam išduota (vardas ir pavardė)	Išduotų šaud-menų pavadi-nimas	Išduo-tų šaud-menų kiekis (vnt.)	Gavu-siojo parašas	Grąžintų šaudmenų kiekis (vnt.)	Faktinis šaud-menų likutis (vnt.)	Atsakingo už šaudmenų išdavimą ir priėmimą pareigūno vardas ir pavardė, parašas

neiš-nau- dotų šaud-menų	neiš-šautų šaud-menų	iš viso grą-žinta

1	2	3	4	5	7	8	9	10	11

.

(už ginkluotės apyvartą	(parašas)	(vardas ir pavardė)

atsakingo pareigūno tiesioginio vadovo

pareigų pavadinimas)

.

(už šaudmenų išdavimą ir priėmimą	(parašas)	(vardas ir pavardė)

atsakingo pareigūno pareigų pavadinimas)

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

10 priedas

(Šaudmenų apyvartos ataskaitos forma)

______________________________________________________________________________________________

(įstaigos pavadinimas)

ŠAUDMENŲ APYVARTOS

ATASKAITA

20 ___ m.	d. Nr.___

____________________________

(sudarymo vieta)

Eil. Nr.	Šaudmenų pavadinimas, kalibras	Šaudmenų kiekis (vnt.)	Pastabos

šaudmenų likutis ketvirčio pradžioje	įsigyta šaudmenų per ketvirtį	sunaudota šaudmenų per ketvirtį	bendras šaudmenų likutis ketvirčio pabaigoje

I	II	III	IV	I	II	III	IV	I	II	III	IV	I	II	III	IV

1	2	3	4	5	6	7	8	9	10	11	12	13	14	15	16	17	18	19

_____________________	.

(už ginkluotės apyvartą	(parašas)	(vardas ir pavardė)

atsakingo pareigūno tiesioginio vadovo

pareigų pavadinimas)

_____________________	.

(už ginkluotės apyvartą	(parašas)	(vardas ir pavardė)

atsakingo pareigūno pareigų pavadinimas

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

11 priedas

(Ginkluotės trūkumo ataskaitos forma)

_________________________________________________________

(įstaigos pavadinimas)

GINKLUOTĖS TRŪKUMO

ATASKAITA

20 ___ m.	d. Nr._______

____________________________

(sudarymo vieta)

Eil. Nr.	Ginkluotės pavadinimas (modelis, serija, numeris, kalibras ir pan.)	Trūkumo kiekis (vnt.)	Nustatyto ginkluotės praradimo aplinkybės, galimas kaltininkas, pradėti veiksmai, tarnybiniai tyrimai, priimti sprendimai ir kita informacija
1	2	3	4

Direktoriaus pavaduotojas	_________________	______________________

(parašas) (vardas ir pavardė)

______________________

(už ginkluotės apyvartą	(parašas)	(vardas ir pavardė)

atsakingo pareigūno tiesioginio vadovo

pareigų pavadinimas)

.

(už ginkluotės apyvartą	(parašas)	(vardas ir pavardė)

atsakingo pareigūno pareigų pavadinimas)

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

12 priedas

(Ginkluotės, ryšio ar kitų priemonių įsigijimo plano forma)

_________________________________________________________

(įstaigos pavadinimas)

GINKLUOTĖS, RYŠIO AR KITŲ PRIEMONIŲ ĮSIGIJIMO (nurodyti metus) METAIS PLANAS

20 ___ m.	d. Nr._______

____________________________

(sudarymo vieta)

Eil. Nr.	Priemonės pavadinimas (modelis, serija, numeris, kalibras ir pan.)	Planuojamas kiekis (vnt.)	Planuojama vieneto kaina (Lt)	Planuojamo priemonės pirkimo bendra kaina (Lt)	Planuojamo priemonės pirkimo lėšų tipas (eilutė)
1	2	3	4

Direktorius	___________________	______________________

(parašas) (vardas ir pavardė)

.	.

(buhalterinės apskaitos arba planavimo	(parašas)	(vardas ir pavardė)

padalinio vadovo pareigų pavadinimas)

.

(pareigūno arba kito darbuotojo	(parašas)	(vardas ir pavardė)

pareigų pavadinimas)

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

13 priedas

(Šaudmenų sunaudojimo suvestinės forma)

_________________________________________________________

(įstaigos pavadinimas)

TVIRTINU

Direktorius

__________________________

(parašas)

____________________________

(vardas ir pavardė)

ŠAUDMENŲ SUNAUDOJIMO

SUVESTINĖ

20 ___ m.	d. Nr.____

____________________________

(sudarymo vieta)

Eil. Nr.	Data	Šaudmenų pavadinimas	Šaudmenų sunaudojimo tikslai	Sunaudotų šaudmenų kiekis	Pastabos
1	2	3	4	5	6

Direktoriaus pavaduotojas	___________________	______________________

(parašas)	(vardas ir pavardė)

.

(už ginkluotės apyvartą	(parašas)	(vardas ir pavardė)

atsakingo pareigūno tiesioginio vadovo

pareigų pavadinimas)

.

(už ginkluotės apyvartą	(parašas)	(vardas ir pavardė)

atsakingo pareigūno pareigų pavadinimas)

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

14 priedas

(Nereikalingos arba netinkamos (negalimos) naudoti ginkluotės apžiūros pažymos forma)

_________________________________________________________

(įstaigos pavadinimas)

NEREIKALINGOS ARBA NETINKAMOS (NEGALIMOS) NAUDOTI GINKLUOTĖS APŽIŪROS PAŽYMA

20 ___ m.	d. Nr.____

____________________________

(sudarymo vieta)

Komisija, sudaryta vadovaujantis

,

(teisės akto, kurio pagrindu sudaryta komisija, data, registracijos numeris, pavadinimas)

Iš

(komisijos narių einamos pareigos vardai ir pavardės)

apžiūrėjo šią ginkluotę:

Eil. Nr.	Ginkluotės pavadinimas	Duomenys (inventorizacinis numeris, modelis, serija, numeris, pagaminimo metai ir kiti žinomi duomenys)	Naudojimo pradžios (pajamavimo) data	Likutinė vertė	Kiekis (vnt.)	Netinkamumo naudoti priežastis, ginkluotės būklė
1	2	3	4	5	6	7

(Nereikalingos arba netinkamos (negalimos) naudoti ginkluotės

apžiūros pažymos formos tęsinys)

Komisijos pasiūlymai

.

(komisijos pirmininko pareigų pavadinimas)	(parašas)	(vardas ir pavardė)

.	.

(komisijos nario pareigų pavadinimas)	(parašas)	(vardas ir pavardė)

.	.

(komisijos nario pareigų pavadinimas)	(parašas)	(vardas ir pavardė)

(kitų apžiūros dalyvių pareigų pavadinimai, parašai, vardai ir pavardės)

Kalėjimų departamento prie Lietuvos Respublikos teisingumo ministerijos ir jam pavaldžių įstaigų ginkluotės apyvartos tvarkos aprašo

15 priedas

(Pripažintos nereikalinga arba netinkama (negalima) naudoti ginkluotės nurašymo ir sunaikinimo akto forma)

_________________________________________________________

(įstaigos pavadinimas)

TVIRTINU

Direktorius

_______________________

(parašas)

_______________________

(vardas ir pavardė)

PRIPAŽINTOS NEREIKALINGA ARBA NETINKAMA (NEGALIMA) NAUDOTI GINKLUOTĖS NURAŠYMO IR SUNAIKINIMO AKTAS

20 ___ m.	d. Nr.____

____________________________

(sudarymo vieta)

Komisija, sudaryta vadovaujantis

,

(teisės akto, kurio pagrindu sudaryta komisija, data, pavadinimas, registracijos numeris)

iš

(komisijos narių einamos pareigos vardai ir pavardės)

nurašė:

1. Ginkluotės pavadinimas ir trumpas apibūdinimas

(Pripažintos nereikalinga arba netinkama (negalima) naudoti ginkluotės nurašymo ir sunaikinimo akto formos tęsinys)

2. Materialiai atsakingas asmuo

3. Buvimo vieta

4. Pagaminimo metai (jei žinomi)

5. Įsigijimo data

6. Inventorinis Nr. (jei buvo suteiktas)

7. Ginkluotė pripažinta

(nereikalinga, netinkama, negalima naudoti (tinkanti įrašyti)

8. Techninė būklė ir nurašymo priežastys

Liekamosios medžiagos (jei tokios yra)

Eil. Nr.	Buhalterinės sąskaitos Nr.	Pavadinimas	Kiekis, vnt.	Kaina, Lt	Suma, Lt	Pastabos

(komisijos pirmininko pareigų pavadinimas	(parašas)	(vardas ir pavardė)

.

(komisijos nario pareigos)	(parašas)	(vardas ir pavardė)

(komisijos nario pareigos)	(parašas)	(vardas ir pavardė)

Turtą sunaikino

.

(turtą sunaikinusio asmens	(parašas)	(vardas ir pavardė)

pareigų pavadinimas)

PRIDEDAMA.

.

(Pripažintos nereikalinga arba netinkama (negalima) naudoti ginkluotės nurašymo ir sunaikinimo akto formos tęsinys)

Akto duomenis į apskaitą įtraukė

.

(Buhalterinės apskaitos skyriaus	(parašas)	(vardas ir pavardė)

atsakingo asmens pareigos)

(kitų dalyvių pareigų pavadinimai, parašai, vardai ir pavardės)